Q=9	C=0	SS=0	LS=6	PS=3	DC=0	LC=0	SD=0	BS=3	G0=19	G1=15	G2=8	DLID=ber_Latn	BODY=Tateswirt n temɣart di tqessist: “A yemma mceḍ-ayi” | Le RIFAIN\nTateswirt n temɣart di tqessist: “A yemma mceḍ-ayi”\nXmi i ttuɣa ilehha wergaz Arifi ittemfeccar aked tudert, ixeddem tamurt, ittfelleḥ-itt, niɣ ittnurẓum x tsebbabt, yessaɣ yeznuza, niɣ ittetliɛ ɣer tmura nniḍen ḥuma ad yerzu x min wer yellin di tmurt-nnes, niɣ xmi i ttuɣa itteffeɣ ɣer yemseksiten aked yeɛdawen d yiḥewwasen i dd-ittsugen x tmurt-nnes, lexdenni tettili temɣart tesmuna tarwa-nnes, teddal-iten zi tesmeḍ, tessecca-ten, tettḥama-ten a wer ten-ittiɣ ca…\nAmkan-a i yellan ɣer temɣart tarifit, nezmer a t-neḥseb zi min tt-yejjin ad tili d lɛunser n tsekla tarifit, niɣ d apilar i xef bedden waṭṭas n yexxamen n tsekla. Tamɣart, xmi i tt-yessaḥal werbal, xmi tettaf ixf-nnes jer wezdam d weḥtac d wagam d usecci n yiyaẓiḍen d lebhayem d wedḥay d usebben …, lexdenni wer tettif illa izlan a deg-sen tessfi ul-nnes, ad tekkes tiɣufawin. Teqqar tezlawit deg yijj n yezli, awarn i umi yetleɛ wergaz-nnes ɣer Lagzayer, yejja-tt ad teḍḍuqqez weḥd-s aked lxedmet n taddart:\n“Iruḥ ad yessara, Laljiri d aɣezdis\nNecc yejja-yi da, i tsumaḍ n uḥerwic!”\nUrid d izlan weḥḥed-sen i di tettekkes temɣart tarifit x wul-nnes, maca ula d tiḥuja, ksint aṭṭas n wudmawen n tudert n temɣart. Deg waṭṭas n tḥuja di Arif, nettaf-itent bnant x temɣart, d nettat i yettemxetwayen di temsarin, al ɣa tyura ɣer umeggaru trenna tuɛɛefna. Mala nedwel ɣer tḥajit n Nunja, d tḥajit n Marɣiɣda, d tḥajit n mmi-s n ujellid i yexsen ad yawi weltma-s… Lebda tamɣart nettaf-itt ittmersa x-as ddqel n zzman s min yerbu d taqsuḥi, qbel ma ad tezzelz ixf-nnes, ad testef ixf-nnes d astaf, ad tekkes zzɛaf s weɣḍal n leḥmel n weḍlam i das-yettwaggen, d uḍar i x-as ittemrusan.\nDeg umegrad-a, wer ttigg°ijeɣ ca aṭṭas, ad unnḍeɣ lebda i usentel n temɣart, ad ɣeḍseɣ di tuɣbayt n yijjen tqessist, ḥma a zeg-s dd-nagem tifraz n temɣart, d tteswirt-nnes i ixtuttlen deg weḍris.\nTaqessist-a qqaren-as “A yemma mceḍ-ayi”, wer yettwassen ca wi tt-yuran. Tettmeksi di twengimin n yinni i tt-ittɛawaden, tetteffeɣ-dd zeg yiqemmumen n tḥennatin, tettegg tamkant di twengimt n tayyawin, ḥma a tt-ɛawden i tayyawin-nsent ula d nitenti xmi ɣa dḥant d tiḥennatin. Necc sliɣ-tt di ddcar n Isarḥiwen i dd-yusin deg Umejjaw, di teqbilt n Ayt Sɛid, maca tzemmar ad tili tettwaqqar s mamek nniḍen deg yimukan nniḍen, izemmar ad yili yemsar deg-s ubeddel.\nA yemma mceḍ-ayi\nA baba mud-ayi\nMani ɣa traḥed a yelli\nAd raḥeɣ ɣer Ayt Buyeḥyi\nWi ked cem ɣa iraḥen?\nAd raḥeɣ ḥaca weḥd-i\nAd ggeɣ am ufiɣar\nYegguren d aḥessi\nAd ggeɣ am unessis\nYegguren adu yejdi\nAd ggeɣ am uɣerḍa\nSnuqqbeɣ ɣer wesqif\nUfiɣ din Mulati\nTmecceḍ s nnefqet\nTettɛawad s lḥenni\nGgiɣ-as afus x uzellif\nTenna-yi: ahda amenni\nƔer-i baba yewɛar\nMa yemma d timessi\nƔer-i ijj n umaYeccat wer ixeṭṭi\nA cem yewwet s ccaqur\nA dam-yenḍer iri\nA cem yegg d lqeddid\nX iseɣwan n wari\nLbaz ad iḥewwem\nTasiwant ad teksi\nA nali ɣer wedrar\nA neqqed timessi\nA nehwa ɣer yeɣzar\nA neɛdel tisessi.\nAmen ittban zi tqessist-a, belli lall-nnes d tamɣart. Niɣ yegga-tt, wergaz s yisem n temɣart. Maca necc mamek ttwaliɣ, shekk°iɣ tandut n temɣart di lmizan n useqsi-ya n wi tt-yuran.\nMamec ma yegga lḥal, mala nsellem ila d tawtemt i tt-yuran, nettaf-itt tettɛawad x yijj n wemsawal yemsar jer-as-dd d baba-s d yemma-s. Taḥenjirt-a texs ad traḥ ɣer teqbilt n Ayt Buyeḥyi, wer nessin ca manis nettat, maca ittban belli ad tugur aṭṭas n webrid, wer tessin min tt-idd ɣa yelqan. D manaya i yejjin baba-s d yemma-s a x-as gg°den, uca seqsan-tt: wi ked cem ɣa iraḥen? Awarn i umi zeg-sen tetter a das-mecḍen, a das-muden.\nTaḥenjirt-a, wer ɣer-s wi tt-ɣa iseɛɛfen deg webrid, tenna-sen: ad raḥeɣ ḥaca weḥd-i! Maca maḥend ad tt-jjen, tessefhem-iten mamek ɣa tegg maḥend ad tenjem zi tiṭṭawin n yewdan iɛeffanen. Ad tegg am unessis i yegguren adu yejdi. Da tesskan illa ad tegg merra tizemmar maḥend wer tt-ibarreq ula d ijj, ameknaw anessis i ittazzlen swadday i yejdi, wer ittbin sennej. Ḥuma ad tessehna ul n yemma-s d baba-s zi tuɛɛefna n min deg-s deg webrid, ittxessa-tt ad tessen manis ɣa tekk maḥend ad tenjem, s uya ittxessa-tt ad tegg am ufiɣar i yegguren d aḥessi, niɣ am uɣerḍa i yesnuqquben lebni…\nDeg wezgen wiss tnayen n tqessist, temmutti tezlawit zeg wemyag i yesskanen min ɣa tegg di min dd-yusin (ad ggeɣ am… ad ggeɣ am…), ɣer yemyagen ttwaseftin deg wusmid (snuqqbeɣ, ggiɣ-as, tenna-yi…). Da, nzemmer a nefhem belli temmutti tezlawit zeg wemsawal i tegga jer baba-s d yemma-s di taddart-nsen, ɣer temsarin i das-yemsaren zegga i tiweḍ ɣer mani i texs ad traḥ. Minzi zegga i ttuɣa tettxemmem mamek ɣa tegg ad tenjem, temmutti a daneɣ-tɛawed min das-yemsaren umi tudef ɣer wesqif. Lexdenni ad tadef ɛawed deg yijj n wemsawal d amaynu aked Mulati, zegga i das-tessers afus x uzellif, tenna-as-dd: Ahda amenni!\nMaca wer yelli minzi i tt-ɣa tsellek aked Mulati illa s wedwal ɣer Baba-s d uma-s, i yellan d irgazen wer ttegg°den, ttawyen-dd ixf-nsen deg wemseksi. Uca amen i tteggen yegrawliyen d yinni irennan deg wemseksi, ttalyen ɣer wedrar, tteqqden timessi, ceṭṭḥen, awarn-as, ad hwan di laman ɣer yeɣzar ḥma ad swen aman, ad hnan.\nTaqessist-a, deg-s ijj n umutti yecna zeg wakud jer lexxu d min dd-ittasen. Amen deg-s tateswirt n temɣart tarifit belli ittsellak-itt udurri d unuffer zi tuɛɛefna, maca ass i di ɣa teḥdaj taɣruḍt d jjehd, tettaf x uɣezdis-nnes argaz i yellan d baba-s, d uma-s…\nYettwafsar di tesɣunt « Tadelsa N Arif », Uṭṭun wiss 4.


Q=6	C=6	SS=0	LS=0	PS=0	DC=0	LC=0	SD=0	BS=0	G0=16	G1=16	G2=1	DLID=ber_Latn	BODY=Turismo - Trabajos finales - 560 Palabras\nbla bla bla bla bla ajdh akhyda dhaskdh ajkyhsdkh kdays kagdskj kshfkla. klfhaklshfda fi afhsa df asf asfas fajsf asgfag bla bla bla bla bla ajdh akhyda dhaskdh ajkyhsdkh kdays kagdskj kshfkla.klfhaklshfda fi afhsa df asf asfas fajsf asgfag bla bla bla bla bla ajdh akhyda dhaskdh ajkyhsdkh kdays kagdskj kshfkla. klfhaklshfda fi afhsa df asf asfas fajsf asgfag bla bla bla bla bla ajdh akhydadhaskdh ajkyhsdkh kdays kagdskj kshfkla. klfhaklshfda fi afhsa df asf asfas fajsf asgfag bla bla bla bla bla ajdh akhyda dhaskdh ajkyhsdkh kdays kagdskj kshfkla. klfhaklshfda fi afhsa df asf asfas fajsfasgfag vbla bla bla bla bla ajdh akhyda dhaskdh ajkyhsdkh kdays kagdskj kshfkla. klfhaklshfda fi afhsa df asf asfas fajsf asgfag vbla bla bla bla bla ajdh akhyda dhaskdh ajkyhsdkh kdays kagdskjkshfkla. klfhaklshfda fi afhsa df asf asfas fajsf asgfag bla bla bla bla bla ajdh akhyda dhaskdh ajkyhsdkh kdays kagdskj kshfkla. klfhaklshfda fi afhsa df asf asfas fajsf asgfag bla bla bla bla bla ajdhakhyda dhaskdh ajkyhsdkh kdays kagdskj kshfkla. klfhaklshfda fi afhsa df asf asfas fajsf asgfag bla bla bla bla bla ajdh akhyda dhaskdh ajkyhsdkh kdays kagdskj kshfkla. klfhaklshfda fi afhsa df asf asfasfajsf asgfag bla bla bla bla bla ajdh akhyda dhaskdh ajkyhsdkh kdays kagdskj kshfkla. klfhaklshfda fi afhsa df asf asfas fajsf asgfag bla bla bla bla bla ajdh akhyda dhaskdh ajkyhsdkh kdays kagdskjkshfkla. klfhaklshfda fi afhsa df asf asfas fajsf asgfag bla bla bla bla bla ajdh akhyda dhaskdh ajkyhsdkh kdays kagdskj kshfkla. klfhaklshfda fi afhsa df asf asfas fajsf asgfag bla bla bla bla bla ajdhakhyda dhaskdh ajkyhsdkh kdays kagdskj kshfkla. klfhaklshfda fi afhsa df asf asfas fajsf asgfag bla bla bla bla bla ajdh akhyda dhaskdh ajkyhsdkh kdays kagdskj kshfkla. klfhaklshfda fi afhsa df asfasfas fajsf asgfag bla bla bla bla bla ajdh akhyda dhaskdh ajkyhsdkh kdays kagdskj kshfkla. klfhaklshfda fi afhsa df asf asfas fajsf asgfag bla bla bla bla bla ajdh akhyda dhaskdh ajkyhsdkh kdays...


Q=16	C=5	SS=5	LS=0	PS=5	DC=0	LC=0	SD=0	BS=3	G0=6	G1=3	G2=1	DLID=ber_Latn	BODY="Iferɛunen" mgal igellilen yessuturen tilelli - Tamurt | Isallen n tmurt\nHome Addal « Iferɛunen » mgal igellilen yessuturen tilelli\n20 Tuber 2017\nIselwayen-a qeblen tiɣrit n ikaṭalanen ass n 01.10.2017 (ass n tefranit) sɣur tamsulta tasepunyulit.\nAdabu n Rajoy yugi ula ad yemmeslay akkd uselway n Ikaṭalaniyen Puigdemont.\nAm win ara ad yini i weqcic ameẓẓyan: „Ini-iyi-d txedmeḍ tawaɣit i wakken a k- kkseɣ tilelli-inek“.\nAcuɣer Icuṭiyen zemren ad vuṭin ma yella ad ffɣen si tmurt n Legliz neɣ ad qqimen deg-s. Annect-a xedment daɣen Ikibakiyen di Kanada. Ma d Ikaṭalanen nnan ala?\nAdabu n tmurt n Spenyul yenna d Tamenḍawt n tmurt-is i tugi annect-a.\nPeshmerga (Pecmirga) am yergazen am tlawin nnuɣen mgal awanek ineslem di tmurt n Lɛiraq, wwin-d tilelli akk d talwit i tmuran n Lurup, i Markan akk d tmura-nniḍen. Tura ttwazerrgen! Am waṭas n tikwal deg umezruy-nsen.\nTaluft-a n Ikaṭalanen akk d Ikurdiyen tessken-d yiwet n taluft: Tadsimant (Timanit) drus iwakken ad yedder weɣref d ilelli. Amedya: Adabu asepenyul i yennan ad yekkes tadsimat i Ikaṭaliyen).\nAzarug mačči d ayen fessusen ad yaḍ weɣref ɣur-s.\nNekk ul-iw yenna-yi: Ama d Ikaṭalanen, ama d Ikurdiyen zemren ad ssiwḍen ɣer yiswi-nsen assa neɣ azekka.\nAm Ikaṭalanen am Ikurdiyen, amur ameqqran deg-sen yumen s yiman-is d iɣerfan illan. Ssɣarayen, xeddmen s tutlayin-nsen…\nPrevious articleCatalonia : Tugtut mgal tilelli n weɣref\nNext article« Ulac taɛrabt m ulac tamaziɣt ! »\nAhcene lamari 22 Dujember 2018\tAt\t6h03\nLes États membres permanent de L’ ONU ne sont pas pour la justice mais pour leurs sécurité et leurs intérêts et de leurs pays\nAhcene lamari 22 Dujember 2018\tAt\t8h41\nAhcene lamari 15 Dujember 2017\tAt\t21h57\n« Cut Duj »


Q=9	C=0	SS=0	LS=0	PS=9	DC=0	LC=0	SD=0	BS=2	G0=6	G1=4	G2=3	DLID=ber_Latn	BODY=Si Muḥend u Mḥend - Wikipedia, tasanayt tilellit\nD amedyaz Aqbayli\nSi Mhend u Mhend nat Ḥammaduc d amedyaz, s ameɣnas, d afelsaf aqbayli, ilul deg useggas n 1845 deg taddart n Icerɛiwen. Yemmut deg wass n 28 dujamber 1906 di Micli\nTugna n Si Mohand. akken i d yura Abdesselam 2005, amedyaz d bu tamart ina tamellalt ibedden deg tama tazelmaḍt yeṭṭef deg ufus-is takemmust d taberkant i deg yettara asebsi-ynes.\nIcheraiouen (fr) , unbir 1948\nAṣqif n Ṭmana, 28 Duǧember 1905\namedyaz d afelsuf\n2 Azbu-ynes mgal tamhersa Tafrensawt\n3 Talkensit-is n isefra\nI wakken ad yerwel f yira (ttaṛ) n baba-s Mḥend Amezyan U Ḥamaduc, yeffeɣ seg taddart n ugemmun igra ad izdeɣ deg icerɛiwen . Deg 1857, iserdasen n Fṛansa sserɣen taddart n Icerɛiwen, rran deg wadeg-is taddart niden semman-as "Fort Napoléon" (Laṛebɛa n At Yiraten tura).\nImawlan n Si Muḥend u Mḥend gran ar Sidi Xlifa, deg tama n Weqbu. Anya-s (Ɛemmi-s) Cix Arezqi U Ḥamaduc yellan d amusnaw n tneslemt, isbedd yiwet n tmɛemmert (Zawiya) anda yesselmad Leqran.\nAzbu-ynes mgal tamhersa TafrensawtẒreg\nSi Muḥend issurres (isseḥṛec) imezdaɣ n tmurt n Iqbayliyen mgal tamhersa Tafrensawt akken yessuter deg-sen ad t-zerber s yal tarrayt ayen yettaǧǧan Fṛansa ad t-itteṭṭf w ad t-salin (ad tɛettben). Akken izzugin (infan) kra n yigmamen n twacult-is ar Kalidunya tamaynut maca annect-a Ur yeṛṛiẓ ara tirat-is deg tira n yisefra d tmedyazin tislulliyin mgal tamhersa\nTalkensit-is n isefraẒreg\nIsefra n Ssi Mḥand ttusgerwen-d seld n tmekkist-is (lmut-is) deg telkensit n usefru anda ttusiggzen deg useggas n 1904, sin akin deg useggas n 1960 Mulud Ferɛun yules-as (iɛawed-as) asiggez sin akin Mulud n at Mɛemmer deg useggas n 1969 deg Tgelda n Umeṛṛuk. Deg useggas n 2000 yettusuɣel ar tutlayt Taserɣint. Talkensit-a tettales-d (tḥekku-d) ɣef unegriref d wassas (lḥif) n umedyaz d tussaft d timannest d tayri akken id yesmaneg amezruy amaziɣ d imenɣi mgal tamhersa\nYettwakkes-d seg "https://kab.wikipedia.org/w/index.php?title=Si_Muḥend_u_Mḥend&oldid=103529"\nAbeddel aneggaru di 8 Yebrir 2021, ɣef 21:56\nAsebter-a yettwabeddel i tikkelt taneggarut ass n 8 Yebrir 2021 ɣef 21:56.


Q=0	C=0	SS=0	LS=0	PS=0	DC=0	LC=0	SD=0	BS=1	G0=6	G1=6	G2=5	DLID=ber_Latn	BODY=Yeffeɣ-d Lakhdar Bouregâa akked 75 n yimeḥbas n rray - La Dépêche de Kabylie\nAccueil Tamazight Yeffeɣ-d Lakhdar Bouregâa akked 75 n yimeḥbas n rray\nTAƔDEMT - Mbaɛd mi d-sɛeddan kra n wagguren deg lḥebs\nYegla-d umaynut n teɣdemt ussan n umenzu d kraḍ yennayer s yiwen yisalli yessefraḥen i lfayda n umɛellem ameqqran Isɛed Rebrab d umjahed aqdim Lexḍer Buregɛa, iwumi i dyella uḍlaq-nsen seg lḥebs n Lḥerrac ideg llan azal n sḍis wagguren-aya. Ass n 23 duǧember i ibed uselway n ugraw Cevital sdat n uneẓẓerfu, maca ur ḥkimen ara fell-as, imi rran-t ɣer umenzu yennayer anda i ḥekmen fell-as s sḍis n wagguren, netta tuɣi-t yakan yessezri qrib tmanya wagguren di tkurmut, ɣef waya yella-d userreḥines.\nMa d amjahed ameqqran Lexḍer Buregɛa, yella-d userreḥ-ines seld mi izad fell-as waṭṭan ussan-a ineggura, anida i yexdem snat tikkal aparasyun di sbiṭar n Mesṭafa Baca, syin yettuɣal ɣer lḥebs, imi urɛad i tsɛeddan sdat n ccreɛ. Acu kan leḥriṣ i itteg ugdud i d-yetteffɣen s yiberdan deg yakk tamiwin ussan n sem ɣef udabu, yeǧǧa-ten ad as-d-ḍelqen, maca ad iɛeddi di ccreɛ ass n 12 meɣres i d-iteddun. Isallen-a sferḥen mačči d kra aɣref azzayri, imi ẓran, akken i qqaren, d akken di lbaṭel i kecmen sin-a n yirgazen, ma d asuffeɣ-nsen ɣef wakken walan wid yettabaɛen addad amiran n tsertit, ad dyeglu s lfayda i tmurt s umata.\nMa neẓra belli Isɛed Rebrab ixeddem leqdic meqqren s tkebbaniyin-is yellan deg waṭas n yimeḍqan i d-igellun s ubaɣur i tdamsa taɣelnawt, d umḍan meqqren n yixeddamen i yessexdam ladɣa seg yilmeẓyen. Ma d amjahed Lexḍer Buregɛa yettwassnen di lweqt-nni n tegrawla s uttekki-ines d temlilt-is armi teffeɣ Fransa tamhersant, ɣef wakken walan medden ur yuklal ara ad d-yegri di tkurmut ɣef 85 n yiseggasen di leɛmer-is. Ɣef waya i ssarmen ad d-yili usuref fell-as deg meɣres-agi sdat-neɣ.\nI usmekti, aṭas n yilmeẓyen-nniḍen yettwaṭṭfen ɣef wannay amaziɣ i dyeffɣen u mazal yettili-d userreḥ-nsen, gar-asen tilemzit Samira Messusi. D ayen i yeǧǧan ciṭ n usirem ad yadef ɣer wul n ugdud i iḍemɛen ad d-tili tlelli n teɣdemt s tin n tidet di tmurt n Lezzayer i wakken ad ddun lecɣal n tmurt akken i ilaq.\nArticle précédentAd yuɣal usenzi n uɣrum di tcekkarin n lkaɣeḍ\nArticle suivantLe CS Djebla aux commandes


Q=16	C=8	SS=0	LS=0	PS=0	DC=8	LC=0	SD=0	BS=2	G0=2	G1=2	G2=1	DLID=ber_Latn	BODY=AWAL - Libya Imal\n24 ctembeṛ 2010 Libya\nUsiγd amkkerj araγ tagory : « AWAL », ktiγed moulay 3li chouhad illiγ inna : “awal a ya wali …” niγ maygan AWAL , ar swingimeγ … ar swingimeγ … ar daγ swingimeγ alliγ rmiγ , our oufiγ yatt … yat tizi touγak , maγa swingimeγ .\nTizi yadn totyi yatt talayt n yts , jajouγ yan lxle9 γ itssino innayi :\nNkin aygan awal , awalnk … izayed inna daγ : awalnek , toutlaytnek , tigouriwinnek …\nNirass , wah awal iga kra , toutlayt tga kra yadna, tagouri tga oula ntatt kra yadna .\nIrard inna : rad tsoutoult ard trmit , awal ka tga lo9t .\nOurtad rzmeγ imino ad sawleγ , s illirγed 3a9leγ afiγed agayouno γ ddou targanet touzzoumet n tbhert n tadjaret “ madawa γid tskaret , manik atgit bo yitts igouten” Ar sawaleγ γar d ogayouno , rzemeγ allnino 9neγtent: “ isnit 3a9leγ nγed oh! Ouhleγ wahdoyi , miden kolo salan tawrinessn , nki touzoumet n wass ar tjijiwγ , hhh … , sol maγa tjijiweγ : “AWAL” , ma igan AWAL , mad riγ AWAL , yak sneγ ad sawaleγ , ar sgidiγ tigouriwin , our jou sfereγ kra n tgouri , mazza sol riγ ad snoufouleγ , ar sawaleγ γar nki d ogayouno” .\nYan imik iffaγed yan offoulous isdiwyed γ iswingimenad ch9anin, aras a9raγ : “Achkid … Achkid … adak niγ …” . Walaynni oured youchki, rmiγ ayess a9raγ , walo … imil kteγd immy , yan wass tiwyassen tirmet arass tini : “ kkk ….kkk… kkk …” . oula nki niγass zond rikan, ouren okan imatel , yachkid .\nArdaγ swingimeγ γ oufoulouss, max liγass niγ achkid ourak immoussi , liγass niγ “ kkk…kkk…kkk…” youchkad , souriγed achemma* ntγawssiwin, yat gizent , lxle9 li jajoueγ , souriγed oula mass inna “ Rad tsoutoulet, ard trmit AWAL ka atga lo9et” .\nAyg lhal ized kra γ illa roh ittaf awalenss , oula kra ittafen mass dayess ya9ra , iγzan onddam li innan : “ ko yan dar 9ran innass , nki immy γriγass” .\n* Achemma : agoudi , touget .\nTigmi toumlilt , ass 23 / 09 /2010


Q=6	C=6	SS=2	LS=0	PS=2	DC=0	LC=0	SD=0	BS=3	G0=25	G1=8	G2=5	DLID=ber_Latn	BODY=Min tessned x Imaziɣen Idunatiyen? | Le RIFAIN\nMin tessned x Imaziɣen Idunatiyen?\nQbel ma ad yadef ddin Lislam ɣer Tefrikt taqdimt, ittsemma qbel ad isala lqern wis sebɛa n tlalit alaḥal. Imaziɣen ttuɣa ttamnen s waṭṭas n tdeyyanin, ca zzag-sent n ujenna tinneḍni d tibaganin. Ca zi tdeyyanin-nni nnsen, ittsemma n tmurt, ca nneɣni ɛawed, ksin-tent-id manis nniḍen.\nImaziɣen d tdeyyanin n tmurt\nA nebda zi tdeyyanin n tmurt, zeg wakuc Haos (jjihet n temdint n Tagast) d Lilieus (jjihet n temdint n Mdawruc mani ixleq Apulée). D wakuc Jeru (di Certa) d Medaurus (tamdint n Lambir), d Baldir d Bacax. Mamec ɛebden Imaziɣen ca n wakucen-nneɣni n tmurt am Anthée D awliswa d Ischmoun d Tanit.\nMamec ɛebden ca n wakucen d Ifniqen, d Irumaniyen qbel ma ad ilin d wudayen d Irumiyen ɣer uneggaru qqaɛ nedwel d imeslmen. Ixess-aneɣ a nessen belli Imaziɣen ttuɣa ssnen axarres n «Ijjen wakuc » qbel i Lislam d Trumit. Minzi Tudayt ila temneɛ acbar di tmura n Imaziɣen.\nImaziɣen i ydewlen d Imasiḥiyen qbel i Iwruppiyen\nImaziɣen mlussunen aked Tmasiḥit zi lqrun imezwura n tlalit, ṭṭfen dag-s amec ṭṭfen yiḍ-a di Lislam. Dewlen d imussnawen dag-s, urin x-as, mharwaḍen di tmeslayin-nnes. Aṭṭas zzag-sen dewlen d imqeddsen, d imussnawen d ipapawen. Amharwaḍ x Tmasiḥit iwweḍ tqiccit-nnes wami dd-banen inni umi qqaren Idunatiyen (Donatisme) aseggas n 312 n tlalit.\nIdunatiyen, Min ɛnan?\nTadunatit d ijjen tegrawla d tamunant x yixef-nnes ijjen wemɣar umi qqaren « Donat ameqqran » niɣ Uḍuna Akerṭaj niɣ uḍuna Anumidi. D ijjen zeg Imaziɣen i das-ibedden i tegilzt tunsibt d iɣes n tmijja.Tadunatit menɛen dag-s Imaziɣen ula kṭer di ledcur Inumdiyen (Dzayer n lux). Qbel ma a temmutti ɣer Kerṭaj d Roma.\nAṭṭas n imentilen i dd-iɛarnen ɣer ubani n tdunaṭit, a dd-neydar zzag-sen :\nAweddeb i yegga Ayempraṭur Dioclianus x Imasiḥiyen qqaɛ.\nAmseksi i ttuɣa yellan jer yergazen n ddin deg wakud-nni.\nLferz i ttuɣa tteggen kunṭra i Imaziɣen di teglizt.\nUmi amasay ameqqran n tmasiḥit i yettilin d akerṭaj d lḥugra ig ittegg x irgazen n ddin di Numidiya d jjwayeh-nnes.\nẓẓleḍ i ttuɣa ileqfen Inumiden. Imeẓlaḍ Inumiden udfen di tdunatit s merra. Mamec ttuɣa wer ssiwilen Talatint, ṭṭfen ɣir di Tmaziɣt waha d awal n wemsawaḍ-nnsen. Neccin ttuɣa nessen belli ila din ijjen unhezzi d ameqqran ittbeddan x tseqqar n tmagit Tafrikant\nTadunatit: tazeqqa n ddin isnuffren asnufsel zeg Irumaniyen\nMala nekker a nẓer a naf Idunatiyen ttuɣa rezzun ad kksen x yiri-nnsen Irumaniyen. X manaya, ggin ad saqaren i yixef-nnsen ijjen teglizt d tamaynut. Senni yebda wemherwaḍ jar-asen. Ula kṭer min iqqen taglizt aked siyyasa. X manaya ɣewwɣen Idunatiyen x teglizt d Iymepraṭur.\nIla din aṭṭas n Idunatiyen, a zzag-sen dd-neydar :\nEmeritus de Caesaria\nGaudantius de Thamugadi\nAmseksi aked Teglizt Takatulikt\nIdunatiyen ttuɣa mellen taglizt tunsibt, i di ttuɣa Augustine, qqaren qa ca n ufayyu i tt-yuɣin. Minzi ttuɣa tettqeddes Ayempraṭur d upapa. Ttuɣa tettren tadeyyant a teqqim tegg°ej x seyyasa. Mamec ttuɣa ttɛeyyaben x teglizt ila tenɣa aṭṭas n ipaganen Imaziɣen. Tweddeb igduden, tuker-asen igelwan-nnsen, teṭṭef timɣarin-nnsen. Tadunatit ad tili d wudem amezwaru n tmeddanit deg wagdud Amaziɣ.\nIdunatiyen ila wer ḥemmlen wer qebblen ikaṭulikiyen, mamec ila :\nWer ssiwilen qqaɛ aked Imasiḥiyen ikatulikiyen\nWer dasen-qqaren sslam, wer x-asen t-tterrin.\nWer kid-sen ttɣimin mani ttilin nitni\nWer kid-sen ttemsemlicen\nWer ttidfen ɣer teglizin-nnsen, ttagin a ten-jjen ad adfen tiglizin n idunatiyen.\nUmi i dd-usin Iwindaliyen aseggas n 430. Qḍan x tmasiḥit taqdimt, rrin deg wemkan-nnes Taryusit (Arianisme) i yessres llsas-nnes ijjen umaziɣ qqaren-as « Arius ». Taryusit terwes cwayt di Lislam, minzi teqqar ila Ɛisa maci d Akuc, teqqar ila Rebbi weḥḥed-s i yellan. S uya, qa Lmasiḥ maci d mmi-s n Rebbi.


Q=4	C=2	SS=1	LS=1	PS=0	DC=0	LC=0	SD=0	BS=8	G0=47	G1=22	G2=3	DLID=ber_Latn	BODY=You are at:Home»Ansayen»Tamḍelt\nD lecfer n wallen i ibeɛden ɣef lmut. Lmut tɛuss bab-is yal ass, d ameqqran neɣ d ameẓyan, d argaz neɣ d tameṭṭut. Lmut ur tferren ara, tettawi ameqqran, tettawi amecṭuḥ, tettawi wid lɛali, tettawi wid yeffɣen i webrid. Akken yebɣu yili d amuḍin neɣ s tezmert-is, win iwumi d-yewweḍ wass-is, a d-tas ad t-tawi.\nNekni nettalas-as lqut, netta yettalas-aɣ lmut. Ulac win izemren ad yerwel fell-as, d ṭṭlaba n ddunit. Anda ma tebɣuḍ tiliḍ ad k-in-t-aweḍ. Xas ma tesɛiḍ idrmen ur tezmireḍ ara ad tt-taɣeḍ, neɣ ad tefkeḍ tijɛal, akken ur ak-tettawi ara. Ur tezmired ara ad tt-rewwleḍ fell-as ma yella tesɣam-ak-d. Ili-k d ameṛkanti, d asaɛi neɣ d igellil, nettat d mm lḥeq, yiwen webrid kan ay tessen, abrid-is d abrid n lḥeq.\nƔef wejgu i d-iɛelleq\nA yemma iɛus-iyi-d\nRruḥ-iw ad t-yecleq\nLmut d abrid ur nexli. Aṭas ur nettḥulfu s lmut, nwan-tt d awal kan, alarmi d asmi ara ten-id-taweḍ s axxam i ttḥulfun syes. Aṭas ur nettamen ara belli yiwwas ad mten, acku sɛan cci, sɛan tazmert. Asmi ara d-testeqsi fell-asen, ur ttamnen. Aṭas i yewwḍen i lmut, ur mmuten ara, xas ma ad t-yeɣṣeb waṭan, yiwwas kan yeḥla, dayen yekker, tselfas kan lmut, tkemmel abrid-is, tewwi wiyad di tikli-s. Aṭas ur uminen ara yemdanen belli mmuten.\nRruḥ-iw ad t-yeccelqef\nUr yezmir yiwen ad iyi-ṭṭef\nLmut yesrusuy-d lɣiḍ ɣef yemdanen merra. Lmut tuɛer, yella deg wawal «Lḥif i tekkes, tuɛer kan lmut». Lmut mi ara d-terzu s axxam n walbaɛḍ, lɣaci n tuddar ttbaddaden s idis n wexxam n umerḥum akken at wexxam ur ttḥulfun ara s yilem d-yeǧǧa uɛeggal-nni tewwi lmut.\nTuget n lɣaci akken kan ara slen s lmut n umezdaɣ n taddart, ttṛuḥun ɣer wexxam n umeṛḥum ttɣimin dinna ass kamel, iḍ kamel. Lɣaci ttheggin ayen akk ilaqen, akken ad ɛawzen ɣef umerḥum iḍ-nni. Wiyaḍ, seddaw laɛnaya n ṭṭamen n wedrum n umeṛḥum-nni, ssawaḍen isalli n temḍelt ɣer tuddar i ten-iqerben, iwasila akked twelliyin n umerḥum anda ma llan. Wiyaḍ ttheggin trisiti di lḥara n wexxam n umerḥum akken ad tili tafat deg yiḍ-nni. Wiyaḍ ttawin iṭaburiyen ɣef wi ara qqimen lɣaci, wiyaḍ ttɛassan deg webrid ttmagaren iberraniyen d-yettasen ad ẓuren…\nAd ak-iseqqef s lqarmud\nDayen nexdem ɣef ddenya\nDeg umagrad-agi, bɣiɣ ad mmeslayeɣ ɣef lɛerc n at Yeǧǧer s umata, imi tuddar-is mazal ṭṭfent deg tuddsa n temḍelt. Di tuget n tuddar, mi ara tili temḍelt, imezdaɣ beṭṭun leḥzen-nsen akked twacult n umerḥum. ṭṭamen n wedrum, seddaw leɛnaya n tesqamut n taddart, yeggar-d iman-is, yettili s idis n wexxam n umerḥum deg wayen akk i uḥwaǧen, d wayen akk ilaqen i umerḥum. Anda yebɣu yemmet umezdaɣ n yal taddart yettili, yettili alarma ssawḍen-t-id ɣer taddart. Ama di ssbiṭar, ama di tmurt n Fransa neɣ timura n yinig sumata.\nAd mmteɣ ad i-yawin\nAd iyi-ssersen sdat lesfuf\nAd iyi-mmeḍlen ad d-uɣalen\nWansem-t win n-yusan d anerzuf\nWansem-t inebgi i nyusan\nTulawin di yal taddart mi slant s yisali n umerḥum, ttṛuḥunt ttcewwiqent fell-as, tuget deg-sent d timɣarin, ttcewwiqent alarma iṛuḥ ad d-yeɣli ṭṭlam. Syinna akin ad ǧǧent nnuba i yergazen. Tulawin ttcewwiqent deg uzal, irgazen deg yiḍ. Mi tewweḍ d 22t00, ixuniyen ad zzin i umerḥum ad bdun acewweq fell-as. Mi cewwqen tasaɛet neɣ snat ad ḥebsen ad steɛfun, wa ad isew aman, wa d latay, wa d afenǧal n lqehwa…. Akken alarma qrib ad yali wass. Ssyinna ad d-uɣalent tlawin d nnuba-nsent, ad ṭṭfent amkan n yergazen s ucewweq, alarma qrib ad t-awin ar tmeqbert.\nLǧemɛa lewhi n ṣbeḥ\nTarbeɛt teqqaz s leḥmeq\nTaẓallit n ṭṭhur ad nṛuḥ\nTarbaɛt tɛeǧǧen takurt\nTayeḍ teqqaz s leḥmeq\nA leḥbab yusa-d lefreq\nTamḍelt tettili azekka-nni n lmut n umerḥum. Tasqamut n taddart txeddem anejmuɛ tanzayt n wass ɣef 7t00 deg wussan n unebdu, ɣef 8h00 deg wussan n tegrest. Imezdaɣ akk n taddat ttekkaren-d akken ad nnejmaɛen am nutni am yimezdaɣ merra, ulac aɛeggal ur nettqadar ara anejmuɛ-agi. Ulac win ara yesmeɛẓgen i tiɣri d-teggar tesqamut n taddart, ulac win izemren ad yerẓ isuḍaf tesbed taddart i lmend n waya. Yal anejmuɛ, tasqamut n taddart tessawal-d akk i yismawen n yimezdaɣ akken kecmen tajmaɛt. Win ur d-nerri ara ɣef yisem-is, neɣ win yettun iman-is deg wussu, yettwalas, mi d-yelḥeq s anejmuɛ, ad yerju ad alsen i yisem-is ad iṛuḥ ad yefk 50 idinaren. Win ur neḥdir ara i unejmuɛ s wadda, daɣen yettwalas, yewwi-d fell-as ad yefk 200 idinaren. Yettili-d waya akken imezdaɣ ad ɛedlen. Wid yesɛan tiḥuna, ttemdalen-tent alarma yemḍel umerḥum. Lɣaci mazal tafrit (conscience) deg wallaɣ-nsen, mazal aẓar n telsawit (humanisme) deg ulawen-nsen.\nNekni d abrid tura ad nṛuḥ\nNekni d abrid ad nefraq\nYettili-ak neɣ ur ak-yettili ara, imezdaɣ akk teɛna-ten temsalt n temḍelt, acku ass-a fell-i, azekka fell-ak. Tamḍelt tettili-d ɣef 11t30. Mi iberreḥ ccix n lǧamaɛ : « Ad awin amerḥum s amkan-is », dɣa lɣaci akk ad mlilen deg wexxam n umerḥum, ssyinna ad awin abrid-nsen ɣer tmeqbert, anda ara afen aẓekka ihegga. Deg webrid ar tmeqbert, ixuniyen-nni ttcewwiqen fell-as, tarbaɛt sdat, tayeḍ sdeffir, ayen d-nnan imezwura, a s-d-alsen ineggura. D icewwiqen yettciṭṭiwen tafekka n wemdan.\nUlac lwexda am wass-nni\nAksum d nnṣib n yibeɛɛac\nUla lwexda am wass-nni\nImi i yi-refden ad iyi-yawin\nAksum d nnṣib n twakkiwin\nDdura kkiɣ timeqbart\nAr ttwaḥideɣ Rebbi\nAr ttwaḥideɣ axellaq\nYezdeɣ-it wul ixaq\nLǧiran akked iwasila n twacult n umerḥum ttuɣalen s axxam-is i wazal n tlata wussan. Alarma d ass n tuddza uẓekka n umerḥum-nni. Lǧiran ttawin-as-d i twacult-nni imekli akked imensi i wazal n tlata wussan, rnu ttɛawazen alarma\nd azgen n yiḍ d yemwansa i twacult n umerḥum.\nAss wis telta, tafejrit, tawacult n umerḥum, irgazen, tulawin akked igerdan, ttruḥun ɣer tmeqbert akken ad ddzen aẓekka. Llan lɣaci n taddart i iteddun, ṭṭaqa deg-sen d tulawin. Di tuddza uẓekka, yal wa d acu yettawi, llan kra ttawin lgaṭu, ttmer, ččina… ferqen-tt i lɣaci yeddan. Ttačaren tabuqalt n waman srusuyen-tt ɣef uẓekka n umerḥum, zzuzuren nneɛma d yirden ɣef uẓekka. Ttɣiman dinna azal n uzgen n ssaɛa, uqbel ad yeflali yiṭij ttuɣalen-d. ttuɣalen-d, yal wa ad yennejmaɛ s axxam-is, akken alarmi d ass n rebɛin n wussan ara ad mlilen. Tawacult n umerḥun txeddem lweɛda n seksu d lḥemmeẓ akked lbaṭaṭa d zrudiya, tessufuɣ-itt ɣer wegni n taddart ad tt-ččen lɣaci.\nǦamal u Bennɛuf on 31 juillet 2016 00:05\nRiɣ (bɣiɣ) ad snemmreɣ nezzeh ameskar umagrad-a, acku yuklal aya. Xseɣ (tehwa)-d taqbaylit swayes yettaru, ahat ad yili yennum swaya, ɣas ma werǧin ssineɣ tira-ines ngum (qbel) ass-a. Tira-s tefrez, tebrez; ula d agulen (tizeggal neɣ tuccḍiwin ur ttuqtent ara. Asentel daɣen igerrez!\nTamettant (lmut) am tudert, d snat takniwin; yiwet tugguni tayeḍ: yiwet d tazwart; tayeḍ d tanegrayt. D acu kan, ɣur-neɣ nekkni, mačči s yiwen wudem i tent-nettmagar! Tudert, nettmagar-itt s tumert (lferḥ); tamettant nettmagar-itt s urundu (leḥzen) d imeṭṭi!\nAṭas imaruten i yuran ɣef usentel-a; aṭas imedyazen i yessefran ɣef waya; aṭas ifelsafen i inudan, i ixemmmen di taluft-a… Ula di tagi-nneɣ, aṭas n tmenna i yelllan… wi ara tent-id-yesskeflen akk?!\nYiwen yenna: « Mennaɣ-am lmut a lmut »! Wayeḍ yenna: » D abrid ur nexli deg tiṭṭ n lmektub »!… Wayeḍ yenna: Temmut teɛzizt ur nemẓir, lmut tettextir; Rebbi iteddu di nneqma…! « Ula d wayeḍ, yenna daɣen: « Win yeṭṭsen yedder yemmut »! Dɣa, aneggaru i tt-id-yessegran: « I UNEGGARU N DDUNIT, ANWA ARA T-IMEḌLEN »?!!\nƔurket ( d awelleh, d aḥedder)) – Mačči am « Ɣur-wen »- si tmenna-nni : Wi yebɣan ad yidir yemmet!…\nǦamal u Bennɛuf.\nǦamal u Benɛuf on 31 juillet 2016 10:51\nZiɣ ameskar-a, mačči kan yuɣ tannumi d tira; a yezger-d ula d ungal « ANZA »!.. Di F.K i ufiɣ isali (lexbar)-a iḍelli.\nNessaram ad ifeǧǧeǧ yetri-ines di tlemmast n tegnewt Tamazɣant.


Q=2	C=0	SS=0	LS=2	PS=0	DC=0	LC=0	SD=0	BS=0	G0=31	G1=19	G2=8	DLID=ber_Latn	BODY=Asmekti n Mohamed Belaouche\nAmdan ittettu amezruy (ttarix), maca amezruy werjin ittettu amdan. Llan kra n yergazen, ala d amezruy ay asen-yettarran tajmilt i lebda. Deg wass n 23 Tubeṛ 1960, yeγli Mohamed Beloauche d ameγras (ccahid) deg Teẓrut n Yinezliwen, s leslaḥ deg ufus. Belaouche yella d agenses (lieutenant) n wasun (zone) wis 4 n Twilayt tis 3. Ilul-d deg wass n 13 Dujembeṛ 1920 deg taddart n Tfuγalt, deg Imkiren (Tizi Wezz). Asmi ay yesεa εecrin n yiseggasen, yekcem, am waṭas n yelmeẓyen n tallit-ines, γer Ukabar n Weγref Adzayri (PPA – Parti du Peuple Algérie), γas akk-n yekker-d deg yiwet seg twaculin timeṛkantiyin akk n taddart. Mohamed Belaouche yella d amzenzu (ttajer) u yelmed Leqran, dγa d ay-a ay t-yejjan ad yessen mliḥ taεṛabt.\nMohamed Beloauche yella d argaz ufhim u itteddu s tezdeg deg tudert-ines, d ay-a ay t-yejjan ad yesseqneε aṭas n yelmeẓyen ad kecmen γer Ukabar n Weγref Adzayri (PPA), sakk-in, asmi ay qrib ad d-tekker Tegrawla, yeqqel yesseqnaε-iten ad ttekkin deg ussewjed n yimenγi imselleḥ. Yagi, deg yiḍ n 31 Tubeṛ ed umezwaru n Nwembeṛ 1954, tettunefk-as, netta ed yimeddukal-ines, yiwet n tuγdaḍt (mission) deg Blida. Dγa ass-nni ay iga leqdic-ines amezwaru deg Tegrawla.\nBeloauche yettekka deg waṭas n yimenγiwen deg yiwet n tkebbanit (compagnie) n Tama (région) tis 2, u iban-d d argaz yesεan tabγest (lkuṛaj). D ay-a ay yejjan imḍebbren-ines ad as-fken tafesna (legṛad) n ugenses (lieutenant).\nI lmend n wesmekti n wass ay deg yemmut, nṛuḥ neẓra-d yiwen seg yimeddukal-ines, Σemmi Rabah Bendif. Aneggaru-a yenna-aγ-d belli Mohamed Belaouche yettekka deg wekmin (embuscade) ay gan deg ”wemkan wis 9” deg Sidi Σli Bunab, akk ed wekmin n Lmusem (Elmoussem) ay d-yellan din daγen. Belaouche yettekka deg yiwen n yimenγi d ameqran deg Ayt Seεda, am wakk-n yettekka deg wekmin ay gan deg Ibuεezzunen, deg tama n Tizi Wezzu, sdat n Timezrit.\nΣemmi Rabah yerna-aγ-d belli Ssi Muḥ U Lḥaj yettekka deg yimenγi-nni ameqran ay d-yellan deg 6 Yennayer deg Ayt Yeḥya Musa, ay deg sṛuḥen yiserdasen (iεsekṛiyen) n Fṛansa agenses (lieutenant) Graziani ed useṛjan (sergent) Chassin, am wakk-n ay aγ-d-yeḥka Σemmi Rabah s ttfaṣ̣il imenγi n Icuqren (Ichoukrene) deg tama n Dreε Lmizan : ”Tella yiwen n teγlamt (convoi) n yiserdasen (iεsekṛiyen) ay d-yettεeddin tikkelt i dduṛt γef ttesεa n tṣ̣ebḥit γef taddart-nni [Icuqren]. Dγa neεzem ad ten-nwet. Nṛuḥ seg Tfuγalt γer Icuqren. Neqqim neγγaz iṭranciyen s teγzi n yiḍ, acku nella deg yiwen n wemkan ifeḍḥen. Aγella-nneγ (ccaf) Akli Hamraoui yenna-aγ-d ad neffer deg-sen. D acu kan, azekk-anni, tεedda-d yiwet n tmezzayt (patrouille) n ussenqed uqbel ma tεedda-d teγlamt-nni. Dγa yexṣ̣er leḥsab-nneγ. Γas akk-n, nemyuṭṭaf ed tmezzayt-nni. Nessaweḍ ad nenγ εecrin deg-sen, alama ay rewlen γer taddart ay menεen”.\nΣemmi Rabah yerna-aγ-d yiwet n tγawsa s wazal-is : ”Cfiγ γef wasaḍ-nneγ (héros). Γas akk-n yella yekreḥ ussan-nni, d netta ay d amezwaru ay iqerrsen (tirer) γef weεdaw. Ssi Muḥ U Lḥaj yeṭṭef tameẓyant (taḥeṛṛast) s yiwen n ufus imi afus-ines niḍen yella icudd. Ula mi akk-n nella neγγaz aṭranci, aγella n tkebbanit (chef de compagnie) ur t-yejji ara ad yeqdec id-neγ u d wayeḍ umi yenna ad yeγz deg wemkan-is. Mi bdan Yefṛensisen la aγ-d-kkaten s lemdafeε, nerwel-d γer Tamda n Σli, sakk-in Ssi Muḥ U Lḥaj yuwey-aγ alama ay d Taγzut, anda ay d-yezga wurti-ines, u necca din lfakya alama ay neṛwa”. Amjahed ay nesseqsa yeḥbes ciṭṭ akk-n ad d-yemmekti awal ay asen-yenna Mohamed Beloaouche deg wurti-ines : ”Ccet amzun deg wayla-nwen ay tellam, ccet, kenwi d arraw-iw, ur sεiγ ara iqcicen, ala yiwet n yelli ay sεiγ”.\nAgenses (lieutenant) Belaouche yettekka deg yimenγiwen niḍen. Hacene Belaouche, d anagi niḍen yessnen Ssi Muḥ U Lḥaj, nesseqsa-t u yeḥka-aγ-d belli : ”Deg 1956, Ssi Muḥ ed yimeddukal-ines gan yiwen n wekmin deg Tamdikt, deg webrid aγelnaw (route nationale) 68, gar Tizi Γennif ed Yesser. Ass-nni, yella wagu. Ssi Muḥ U Lḥaj ed yimeddukal-ines nsan deg yiwen n llangaṛ. Deg tfejrit, mi akk-n mazal agu-nni n tṣ̣ebḥit, Ssi Muḥ U Lḥaj ed yergazen-ines wten taγlamt-nni (convoir) ay llan ttṛajun. Ass-nni mmuten aṭas n yiserdasen n Fṛansa. Maca daγen γlin kra n yimeγrasen (ccuhada), wi d Abdellah Adjab, Arezki Bekhat ed yiwen qqaren-as Hanou”.\nSdeffir ma yemmut weknaner (coloner) Amirouche deg 1959, u yerna deffir-s uγella n wasun (chef de zone) Ali Bennour, deg wass n 21 Tubeṛ 1959, ur msefhamen ara wid iḥekmen Tawilayt tis 3. Dγa yeffeγ Belaouche seg wasun wis 4 n Twilayt tis 3, u iṛuḥ γer Twilayt tis 4, anda ay ikemmel imenγi alama ay d asmi ay yemmut. Rabah Bendif ifuṛes tagnit n tejmilt-a akk-n ad as-yedεu i Ssi Muḥ U Lḥaj ad t-yessezdeγ Ṛebbi deg Ljennet-ines.\nSeg Dépêche de Kabylie - Laṛebεa, 24 Tubeṛ 2007 – Uṭṭun 1641


Q=16	C=0	SS=0	LS=16	PS=0	DC=0	LC=0	SD=0	BS=1	G0=0	G1=0	G2=0	DLID=ber_Latn	BODY=Yeckeṛ-d Useqqamu n Uɣlan tigrayin n temlilit taneggarut n useqqamu n yineɣlafen\nYeffeɣ-d ass n : Akras, 13 Yebrir 2022 09:36 Ɣran-t : 3 n tikkal\nZZAYER TAMANEƔT – Teckeṛ-d tnarit n Useqqamu n Uɣlan, yemlalen ass n usinas ddaw tmehla n Salah Goudjil, aselway n useqqamu, tigrayin n temlilit taneggarut n useqqamu n yineɣlafen, ladɣa tid yerzan « amuqqen i usmal n yidis anmetti-amsadur n yimahalen », ɣef wakken ay d-tenna texxamt-a tunnigt n umni deg yiwen n ulɣu.\nDeg yiwet n temlilit aydeg derwen ula d iɣellaten n tegrawin tiwamniyin yernu tella-d i teswast n tɣimiyin tičuṛanin d uzraw n tuttriwin tinimiyin d tid yuran, teckeṛ-d tnarit n Useqqamu n Uɣlan tigrayin n temlilit taneggarut n useqqamu n yineɣlafen, « ladɣa deg wayen yerzan amuqqen n usmal n yidis anmetti-amsadur n yimahalen d usmar n yiẓuyar imaẓlayen yettwaḍfaren imir-a », ɣef wakken ay d-yenna uɣbalu-a.\nTwekked-d temlilit-a dakken « yessefk ad d-yili usenfel d alqayan deg wakk iswiren yernu d tagnit taɣellisant d tdamsant aydeg yella umaḍal ay d-iḥettmen aya », am wakken ay d-terna tnarit-a dakken « s zzux » ay tessaweḍ Zzayer, ddaw tmehla n uselway n tegduda, Mass Abdelmadjid Tebboune, akken ad teskater yernu ad d-temmezg d yinalkamen d yisemda n yinfalen ay d-yellan yernu tettmahal akken Zzayer tamaynut ad ters ɣef tersal ay yessejhed uselway yernu ad tfak akala n tmeṣkiwt tasudant am wakken ara tessers tirsal i tdamsa taɣelnawt d tamdust.\nYerna-d ulɣu-a dakken tadamsa-a d tin ay yessefken ad teḍmen « taɣellist-nneɣ tanuččit yernu ad tesdus tanaya taklesnuddsant n tmurt s tmeskert tamegdayt lqayen ugar d uzarug adamsan ara yesdusen azarug n uɣtas asertan aɣelna d tmelwi tadiplumatit deg Zzayer ».\n« Imir-a, arraw n tmurt-nneɣ, yernu imezwura seg-sen d tasuta n yilemẓiyen, yessefk ad nnebgasen akken ad dehlen aselway n tegduda akken ad yesdus tirni tagensit yernu ad zdin idurra akken ad ḥerzen iksaben ay d-yettwasseḍran ar ass-a, am wakken ay yessefk ad ssuggten ussisen akken ad ssiwḍen Zzayer ɣer uswir ay tettnadi yernu tessaram ad t-taweḍ yernu wa d aswir yessuggum yal win iḥemmlen tamurt-nnes ɛzizen yernu yettasem fell-as », ɣef wakken ay tt-id-yextem ulɣu-a.\nLast modified on Akras, 13 Yebrir 2022 15:42\naseqqamu n uɣlan\nAseqqamu n Yineɣlafen\nYeffeɣ-d ass n : Akras, 13 Yebrir 2022 09:36 Taggayt : LEZZAYER Ɣran-t : 3 n tikkal Bḍu


Q=12	C=0	SS=9	LS=0	PS=3	DC=0	LC=0	SD=0	BS=0	G0=28	G1=12	G2=5	DLID=ber_Latn	BODY=Asijji yefsus x tɣawsa tamaziɣt | Le RIFAIN\nAsijji yefsus x tɣawsa tamaziɣt\nUmi tebda tettiriw tisi n imeɣnasen i yeksin amnus n tɣawsa tamaziɣt, yebda yiɣess-nsen ittemtin, iṛuḥ Muḥemmed Cafiq ɣer ujellid, yenna-s aqa mala isiɣi lḥal ammu, taɣawsa n tmaziɣt ad teḥruṭṭef ɣer tsertit (ssiyasa), lexdenni yemra cwayt lḥal. Awarn-as, ad yeswiẓẓeḍ lmexzen ḥuma a dd-yerr taɣawsa-ya ɣer uḥerwal-nnes, ad yeẓẓuɣɣer ajertil adu iḍaren n imeɣnasen i yerbun lhemm-nnes. X-as, uca yusa-dd yinaw (lxiṭab) n Ajdir, i di yenna ujellid: « tamaziɣt n merra imeɣrabiyen ijjen s yijjen » (الأمازيغية ملك لجميع المغاربة بدون استثناء).\nAwal-a, d ij n ssrimet yezdeqmara zeg-s lmexzen i merra ilelliyen i dd-yeẓḍuqqẓen taɣawsa tamaziɣt ḥuma ad tili d ij n tɣawsa d tagdudant, ksin-tt deg wulawen-nsen yewdan, tiweḍ-iten tidet illa tasertit n wesɛarreb i di tugur ddewla n Lmeɣrib tqeṭṭa x tnettit-nsen (lhuwwiya). S uya, ttwaggent ca n tsurifin waxxa amen ittban aqa cnant i tmaziɣt, maca di tuɣbayt-nsent, d ij n wefrag i ɣa yessefrinaren taḥeryaḍt n imeɣnasen Ḥuma wer trenni kter. Yettwagg Ircam, tudef tmaziɣt ɣer lebɛaḍ n sekwilat, tira n tfinaɣ lexxu ttneqraḍent deg-sent tiṭṭawin n yemsebriden, tamaziɣt aqqa-tt deg udustur…\nMaca aseqsi i dd-ittemrusan: Ma d manaya i ttuɣa ixessen tamaziɣt? Ma nican niweḍ s tɣawsa-nneɣ a naf min nrezzu ? Man amkan i yellan ɣer tutlayt n tmaziɣt arendad isuraf n wehnaci i tt-yessewcan ɣer tmettant? Ma d tidet tamaziɣt aqqa-tt di sekwilat, am nettat am tutlayin nniḍen? Ma d tidet tamaziɣt d tunsibt nican? Sennej i uya d uyin, min ɛnant tefraz-a n tmaziɣt tameɣrabit i dd-ittnennan di tegdurt n Ircam? Wi tt-yessawalen? Cḥal i zeg-s yettwarin n lektub? Cḥal n imeḥḍaren i tt-yeɣrin, ssnen-tt? Cḥal n isaḥafiyen i zeg-s dd-itteggen isedditen? Cḥal n imara (lkuttab) d yezlawiyen i zeg-s ittarin? cḥal n ifilmen i zeg-s dd-yeffɣen?…\nQbel a nesseqneɛ ixf-nneɣ illa manaya ittxessa-t wakud dunnit, yeffuk a neɛber cḥal i ixessen, a t-nessemqudda aked čamma n wedfel i ittderdiben x yilsawen n tmaziɣt, tessekmummuc-iten di tenni i umi qqaren « tameɣrabit ». Tameɣrabit-a i di tettɣima tmaziɣt d ij n lḥajet nqebbel-itt s taɛrabt, nqebbel-itt ad tili manahuwa illa tella waha. Maca ça n isuraf i iqaden, i daneɣ-yemmalen ij n yimal deg-s tfawt i tamaziɣt, aqa wer din walu. Din tirja d tizwawaɣin, ttegg°ent asirem n imaziɣen s uraji, araji-ya i wer ɣer yelli laḥedd .\nLexxu mani niweḍ? Amfeccar, amreddaj, awedder, amsebḍi… Lexxu tamaziɣt tefya x wuru i ttuɣa tt-igerwen. Deg wemkan ma a das-nesselqa urawen nniḍen, nejja-tt ad tzelleɛ, alami wer deg-s min dd-ɣa yesmun ḥedd nnhar n yiḍa.\nLexxu tummuɣ, ula d tirja n wesbeddi n ca n ukabar d asertan, ggin-as-dd imɛunnaj. Am wi yeqqaren, ikabaren merra ksin amnus n tmaziɣt, wer din bu webrid ɣer wesbeddi n ukabar d Amaynu, a ɣer-s yili uxarres d amaziɣ. Wenni i yexsen ad yexdem tamaziɣt deg wazzerg n ikabaren, tawwurt terẓem, ad yixḍar akabar i yexs. Maca amen nnan lejdud: yya ma ad tixḍared di tarwa n teqzint, a dd-teksid aqzin d aqerqac!\nTummuɣ! Aya i ɣa nini. Ca nniḍen, a x-as ɛerran wussan…\nƔer ɛawed: Aselmed n tmaziɣt di Lmeɣrib; Iseqsiten i yennuffren.


Q=0	C=0	SS=0	LS=0	PS=0	DC=0	LC=0	SD=0	BS=3	G0=18	G1=16	G2=7	DLID=ber_Latn	BODY=Ulaḥlu d temsalt n Amir Dz send tameɣra deg Cabaret Sauvage - Afrawan\nDeg wass n 19 yennayer 2020, acennay, anaẓur amḥaddi n yidles d tummast tamaziɣt, yettwasnen s tiktiwin-is tinmeglanin I udabu d unagraw azzayri ; ladɣa deg tallit n tefsur taberkant 2001, anda yella deg wannar s leqseḥ, yerna yufrar-d s tektiwin-is d ccna-ines i d-yefkan afud I tmesbaniyin d umennuɣ n yimeɣnasen, ama s umḥaddi i tumast, ama s uglam i temhersa d temḥeqqranit d-yeɣlin ɣef ugdud akbayli d umaziɣ s umata. War ma nettu tijmilin yerra i yimeɣrasen n tlelli d wid yeɣlin deg tefsut taberkan\nDeg 19 Yennayer 2020, ilmend n umager n useggas amaynut yennayer 2970 deg leḥsab n yimaziɣen, iga yiwet n tmeɣra deg tzeqqa “Cabaret Sauvage” deg Paris (Fransa).\nTameɣra d tin igerzen s waṭas, anda ula d Uleḥlu yenna i yimferǧǧen, “ kunwi d imferǧǧen i ifazzen deg umaḍal”. Seg wakken teḥma tmeɣra Uleḥlu ur yessaweḍ ara ula ad d-yemmeslay i wid i d-yussan ad twalin s ccuq. Ur d-yemmeslay ara am yal tikkelt s wawalen s yesseḥmay allaɣen imi wigad i d-yussan ad walin Ulaḥlu tuget deg-sen d imeɣnasen n tmaziɣt d teqbaylit, d wid ilan tayri d wul ɣef tutlayt d umḥaddi ɣef tumast-nsen.\nƔas ulama, llant kra n lemgerdat deg yisuɣan n yimferǧǧen, send ad ibeddel taɣect ɣer tayeḍ, gar wid yettsuɣgun “imaziɣen” d wid yettsuɣun “takbaylit tilellit” ; Uleḥlu yessen amek i yesɛedda taluft war ma yerna i tmest isɣaren, war ma yessuref ad temcubbak gar yeqbayliyen.\nLlan wid yessawḍen, as-d-ssawḍen annay aqbayli neɣ as-d-ḍeqren annay amaziɣ akken ad ten-yerfed, maca, Ulaḥlu, netta ur yefki wara afus akken ad texleḍ gar yeqbayliyen, Ulaḥlu yenna-asen-d “Wigi i d-yettḍeggiren les drapeaux, ur d-ussiɣ ara akken ad refdeɣ les drapeaux”.\nAcennay ur yebɣi wara ad d-yesnulfu tamgerda gar yiqbayliyen yellan deg tzeqqa, dɣa yestekfa s ccna, almi tekfa tmeɣra war ma yeǧǧa nuba i yisuɣan ad bedlen abrid i tmeɣra n yennayer.\nTamsalt i d-ilullen azekka-nni n tmeɣra n yennayer ilmend n tewlaft i iga Ulaḥlu d “Amir Dz”, aneggaru-a i iqedcen deg wannar n “Lḥirak”. Aṭas n wid umi yehwi wara lḥal, imi ttwalin deg Amir Dz deg wid iqqedcen deg ubrid n yimselmen d yifassen n berra i yesselḥayen amussu n lḥirak. Llan wid yettwalin Amir Dz d anelmad n Laarbi Zitout yettwasnen s ukabar asertan ineslem “Rachad”. Ineggura-a ttwasnen ladɣa s leḥsed d cceḥna i lan mgal wid iqedcen ɣef teqbaylit. Amir dz, Zitout, akabar asertan Rachad, d wid iqedcen deg EL Mgharibia Tv, sbegnen-d aṭas n tikwal tanmegla nsen i umussu n tlelli n temnaḍt n leqbayel ladɣa. War ma nettu tazrert i llan ɣef yiqbayliyen i yumnen s lḥirak almi ttun taqbaylit-nsen. Amir dz anda yufa ad yeffareṣ tagnit akken ad d-yekseb ul n yeqbayliyen akken ad ten-yezwir ɣer yimi n yizem s yisem n tegmat tazzayrit. Amihi i d-yettheggi Amir dz d terbaɛt-is i teqbaylit, yeǧǧa imeɣnasen iqbayliyen ad ten-yečč lḥir ɣef tewlaf i yettezzin deg yiẓetwan inmettiyen anda Uleḥlu d Amir dz sewren-d lwaḥid.\nAṭas daɣen i yettḥuddun ɣef Uleḥlu, ttwalin deg-s iseɣ d ccan, ma yessuter i Amir dz ad ig tawleft akked yid-s mačči d aya ara yesseɣlin deg ccan-is, imi iga tawleft yid-s s wudem n anaẓur i igan tawleft d yiwen gar wid iḥemlen lfen-is. Neɣ Uleḥlu yessuter-as tawleft akken ur d-yessadar ara deg uswir-ines.\nMaca teffeɣ-d yiwet n tniẓrit (Vidéo) anda Amir Dz yettarra-d ɣef yisteqsiyen n “Hadjira Azul”, anda mi i as-tenna : “gma Uleḥlu, d netta i k-id-iɛerḍen ɣer da.. ?”, Amir Dz yerra-as-d : “Ih, ih...” war ma ikemmel-d ameslay ɣef usteqsi n Hadjira neɣ ɣef umeɛraḍ-a !\nWid iḥemlen Ulaḥlu, yettwalin Amir dz d aɛdaw n teqbaylit, d win yesseqdacen isem n teqbaylit akken ad yesnerni deg ccan-is, yekcem-iten lɣiḍ s waṭas. Ur rin ara ad ǧǧen tamsalt ad tɛeddi war aseɣti, imi deg tzeqqa, ama d wid i d-yewḍen d imezwura ama d wid yefɣen deg yineggura, ula d yiwen ur iwala Amir dz deg tzeqqa n Cabaret Sauvage deg tallit anda icennu Uleḥlu ! Ayen i d-yessebganen war ssfa n nniya n Amir dz, imi i as-yenna i Hadjira Azul “nussa-d ad nwal atmaten-nneɣ iqbayliyen...” ! D tikertkas imi aneggaru-a iga tiniẓrit-a anda ulac ula d yiwen deg yimferǧen n Uleḥlu, yerna ur d-yessebgen ara iman-is ad t-id-wallin yeqbayliyen i d-yenna yussa-d ad ten-iẓer ! Ayen i d-yessebganen tikerkas n Amir Dz, lukan d tidet yeɛreḍ-it-id Ulaḥlu tili yefka-as-d awal ama deg tazwara n tmeɣra ama deg tagara ; imi asentel n tmeɣra-a isem-is “Uleḥlu d yemdukal-is”, ihi wid akk i –dyeɛreḍ Ulaḥlu banend deg tmeɣra-a n 19 deg yennayer ala Amir dz !\nAyen ur d-ibeggen ara udem-is i yeqbayliyen imi yeqqar “nussa-d ad nwali atmaten-nneɣ leqbayel”, ayen deg tiniẓrit mi yettmeslay ɣer lcamira, yettbin ur yerkid ara lxaṭer-is, yettmuqul ẓelmeḍ yeffu-s am win i d-izegren s tufra ?\nAmir dz, yeɛreḍ ad ig iseɣ i yiman-is s yisem n Ulaḥlu, ifuṛes tagnit yemmeslay-d deg tiniẓrit ula ɣef Lḥirak, yefka udem n lḥirak i tmeɣra i iga Ucennay amḥaddi ɣef tumast taqbaylit d tmaziɣt s umata ilmend n useggas amaynut n yimaziɣen 2970. Anecta akk yella-d s waffud d tegnit i as-tefka Hadjira Azul.\nIsteqsiyen, i d-yeggran, wis ahat iqbayliyen yettfen deg teqbaylit ad gzun tamsalt d yar nniya i ila Amir dz akken ad iger iḍudan-is deg temsalt n teqbaylit ?\nWissen ahat, iqbayliyen iṭṭfen deg “Lḥirak”, ad ddun deg leɣlaḍ, ad fken ul-nsen i Amir dz ; ma yella kra i d-yeqqimen yakan ?\nAhat wessen, Uleḥlu ad d-yer ɣef temsalt-a, war ma yeǧǧa isem-is ad tamsen wiyaḍ ?\nPosté par : Yacine KHELIFA à 23:03 - Tamirt - Commentaires  - Permalien [#]\nKra ma tgiḍ imdanen ad k-sɣeznen, ad d-inin « mačči akka i d-yewwi lḥal ad… ». Mi riɣ ad d-aruɣ ɣef...\nCommentaires sur Ulaḥlu d temsalt n Amir Dz send tameɣra deg Cabaret Sauvage


Q=12	C=0	SS=0	LS=0	PS=12	DC=0	LC=0	SD=0	BS=1	G0=4	G1=3	G2=1	DLID=ber_Latn	BODY=Amizur (Bgayet): Imezdaɣ belɛen abrid - Tamurt | Isallen n tmurt\nHome Ulac Amizur (Bgayet): Imezdaɣ belɛen abrid\n29 Meɣres 2012\nIḍelli n tlata 27 deg waggur n maɣres, imezdaɣ n Acyu di Amizur belɛen abrid aɣelnaw yattawin seg Amizur ɣer Bgayet. Sebba n waya, bɣan ad d-seknen lɣiḍ-nnsen mgal imḍebren ur d-nelhi d iɣeblan-nnsen.\nGer iɣeblan i ten-iceɣben; d abrid-nnsen yenṭern nezzeh s ssebba n lexdma i d-yettilin din-a, imi imḍebren rran ad bnun tasdawit di tama-ayi, maca ayagi yegla-d s uhudu n webrid-agi. D ayen i yeǧǧan imezdaɣ n tama-ayi ad rfun.\nImesbaniyen-agi yesqerḥi-ten umeslay i d-yenna imḍebber wis-sin yellan ddaw n uqerru n tɣiwant n Amizur, ɣef ayen i d-yenna di Radyu: » nussa-d ad nqeɛd abrid, nufa-t ibelleɛ sɣur imezdaɣ ».\nPrevious articleMekla ( Tizi wezzu ): Dda muqran yuɣal-d s axxam-is


Q=16	C=16	SS=0	LS=0	PS=0	DC=0	LC=0	SD=0	BS=1	G0=4	G1=3	G2=1	DLID=ber_Latn	BODY=Afrag aghelnaw n Guraya\nAfrag aγelnaw* n Guraya : d tiẓgi la ineggren\nSeg La Dépêche de Kabylie, 27 Tubeṛ 2007 – Uṭṭun 1643\nMaca, tura imi ara tnegger teẓgi (ladγa γef ljal n tmes), la nesseqsay iman-nneγ ma yella tuẓẓut-a n ttjuṛ ad kafint akk-n ad d-rrent tudert akk-n tella deg wefrag. Yuγ lḥal, axeṣ̣ṣ̣ar ay izemren ad yessenger afrag-a meγγer aṭas. Deg yiwen n uṛabul (rapport) ur nemmid ara, ay d-yettwagan γef wefrag n Guraya, nezmer ad nγer belli yiwen seg wuguren imeqranen ay yesεa wefrag-a netta d angar n yemγan-ines ed ttjuṛ ay t-yedlen. Ssebba n wengar-a netta d times ed yemγan-nni n wefrag s timmad-nsen imi ay fessus ad tendeḥ deg-sen tmes. Nnig way-a, lḥal yeḥman yetturar daγen dduṛ deg wendaḥ n tmes, ladγa asmi ara yeḥmu unebdu yerna ad yili lḥal yekkaw.\nTansa n wefrag n Guraya : http://www.png-dz.net/expo.htm


Q=0	C=0	SS=0	LS=0	PS=0	DC=0	LC=0	SD=0	BS=2	G0=0	G1=0	G2=0	DLID=ber_Latn	BODY=Grammar Search "gṛham" has 2 results.\ngṛham: neuter nominative singular stem: gṛha\ngṛham: neuter accusative singular stem: gṛha\nSearch 28 results for gṛham\ngṛhaṃ-gṛham ahanā yāty acha # RV.1.123.4a. P: gṛhaṃ-gṛham ahanā śG.3.1.9.\ngṛhaṃ-gṛham upa tiṣṭhāte agniḥ # RV.1.124.11d.\nWordnet Search "gṛham" has 60 results.\nParse Time: 1.221s Search Word: gṛham Input Encoding: IAST IAST: gṛham


Q=0	C=0	SS=0	LS=0	PS=0	DC=0	LC=0	SD=0	BS=1	G0=6	G1=2	G2=2	DLID=ber_Latn	BODY=Awal unaẓur (I) – Kabyles.com\nAccueilKabylophonieAwal unaẓur (I)\n« Nekk ttekkaɣ deg weḥraz n tutlayt n tyemmat-iw » (01)\nAnaẓur n tidett i yessenen ad isseqdec tamzert* ak d wawal. Kra n iseggasen agi ineggura, yufrar-d s isnulaf* n isura innuɣen* uddiren* i yeswehmen yal amdan. Si DdaSpillu, Icawraren, tura isnulef-d* ar teqvaylit, asaru n usmessu* Shrek i mechuren. S usemmezray* si Shrek I, yuɣal iqeddem ar uḥric wis sin. Ussan agi kan i yebda i tt-ikkumirsializi. Deg awalen-ines, i ygan-d tuffra-s, tin n usemmezray n isnulaf-is.\n01) Awal n wegaz ameɣna u d anaẓur si tefsut n 80 ar ass-a, netta iqeddec af tutlayt nneɣ akken ad tidir ar tama n tegnawit i yekkaten a tt-tessenger. Mmektit-d awal n Lvacir Vrahimi af tutlayt n taɛravt di qvel tura n 1954. Hataya wawal i d-inna i tallit nni : “la langue arabe est comme une femme libre, elle n’aime avoir de rival”.\n* Wagi d amsawal n Mas Racid Tiɣilt deg uɣmis Liberte n ass n lexmis 30 yennayer 2964.\nid Aenean risus massa tristique libero Curabitur vulputate, Sed venenatis Donec NullamUA-10888605-2


Q=14	C=11	SS=8	LS=0	PS=0	DC=0	LC=0	SD=0	BS=2	G0=11	G1=4	G2=1	DLID=ber_Latn	BODY=Lǧameε nat Waεli-1 – La Kabylie autrement\nD ṭṭbel !\nIṣeddeq-asen myat-alef akken ad bnun lǧameε. Mi t-kfan sfeqεentt, Nnan-as: I wacu ur t-ttẓallaṭ ara a yuday. Yeffeɣ-d sufṭis ad yerr agla-s.\nYekkat yeqqar-as: Yak taparpantt-ayi inu, tayi inu.\nWid-ak tt-εeyyiṭen: Aha, aha daxxam rebbi, daxxam rebbi.\nWin yeqqar-asen: Yah ṣafi macci dagla-nwen! n rebbi ! Ihi tamsaltt-ayi gar-aw d rebbi. Ula ara a ken-yekcem unezgum.\nWid-ak, wa yeqqar-as: A k-d-yehdu rebbi, wa yeqqar-as: A k-d-isxeṭ rebbi.\nYeslayasen umeddakel-is netta yefka-d amelyun, yuzzel ɣer uxxam yessufeɣ-d afṭiṣ i teddu yettazzal ɣer lehdid.\nWid-ak qqaren-as: Aha dacu i ken-yuɣen !\nWin yeqqar-asen: Ula d nekk ad huddeɣ azal umelyun-iw, mya n rebbi uxxam-ayi ihi a t-yebnu iman-is.\nWin yekkat deg tama wayeḍ deg tayeḍ.\nYessawel-d yiwen wemɣar: Aha a tarwa wayi daxxam-nneɣ, daxxam n dtaddart.\nḤebsen teyyita, sersen ifṭiṣen-nsen.\nYerra-yas-d umɣar naḍen: Macci daxxam n ttaddart, way-i daxxam ninselmen.\n– Amek akk-ayi !?\n– Tewwet lehwa ur ldintt ara tewwura-s akken ad darin At taddart, Yeǧǧeɣǧeɣ yiṭṭij ur ldintt ara tewwura-s ad qqimen ɣer tili. Tella tmeɣra ur ldintt ara tewwura-s akken ad cnun ad ceṭḥen. Amek i daxxam n dtaddart ay !?\nRefden ifṭiṣen qlen ɣer teyyita ha-t-an ha-t-an.\nYenna-yas umɣar-nni i yettẓallan: Ha-t-an daɣen ah ! Daxxam n rebbi daya kan.\nYerra-yas-d: Ur daxxam n rebbi ara, yezmer ad yezzal wuday deg-s ? Yezmer umasiḥ! ?\n– Haaaa kečč ladɣa t-sdukkureṭ kan.\nWid-ak kkaten deg-s, tidi t-ṭerric, wwet kan a xali Muḥ ! lɣaci nejmaεen-d.\nTεedda-d yiwet n temɣart: Akken ah, rnut-as.\nTerfed aqerru-s ɣer igenni, tenna-yas: Deg tlemmast n taddart gar ixxamen saεlintt macci d kra, a ttewwet zenzla neɣ ad yiqdim ma yeɣli-d ad yeɣli ɣef ixxamen ɣef iqqerruyen n wid i t-yebnan, a ten-d-qden. Dtay-i gedged i dtaṣawaṭ.\nḤebsen teyyita, refden ifṭiṣen-nsen rran-ten.


Q=7	C=0	SS=0	LS=3	PS=3	DC=0	LC=0	SD=0	BS=6	G0=10	G1=6	G2=3	DLID=ber_Latn	BODY=Lezzayer - Wikipedia, tasanayt tilellit\n(Yettusmimeḍ seg Dzayer)\nUr ssexlaḍ ara akked Lezzayer (tamanaɣt).\n"Lezzayer" yettarra-d ɣer da. Ma tettnadiḍ ɣef wayen nniḍen, ẓer Lezzayer (asegzi).\nLezzayer (azwel unṣib: Tagduda Tazzayrit Tamagdayt Taɣerfant) d tamurt i d-yezgan deg Tefriqt Ugafa. Tamanaɣt ines d Lezzayer, tiɣremt ugaren tiyaḍ deg umḍan n imezdaɣ. Zgan-d deg tilisa-s seg ugafa ilel agrakal, seg ugafasammer Tunes, seg usammer Libya, seg unẓulasammer Nijir, seg unẓulamalu Mali ak d Muriṭanya, ma s tama tella tamurt n Meṛṛuk.\nBando n dzayr Armoiries de l'Alkhérie (fr)\n«S weɣref i weɣref»\n43 900 000 (2020)\nAzzayri, Tazzayrit, Izzayriyen, Tizzayriyin\nTamaziɣt tafuṣḥit tazzayrit\nAmḍal aɛrab, Tafriqt ugafa d civilisation islamique (fr)\ntahat (2 918 m)\nCeṭṭ Melɣiɣ (−40 m)\n5 Yulyu 1962: Indépendance reconnue par le pays de séparation (fr) (Imtawayen n Evian)\nguerre des Sables (fr)\nguerre civile algérienne (fr)\nImtawayen n Evian\nLɛid tameẓyant (2 chawwal (fr) )\nAlgérie Jour de l'Indépendance (fr) (5 yulyu)\nacoura (10 mouharram (fr) )\nQ109381883 (1 wember)\nrégime semi-présidentiel (fr)\nGouvernement de la République algérienne (fr)\nParlement en Algérie (fr)\n• Aselway n Lezzayer\nƐebdelmaǧid Tebbun (13 Duǧember 2019)\n• Aneɣlaf amezwaru n tmurt n Lezzayer\nAymen Benabderrahmane (fr) (30 Yunyu 2021)\nCour suprême (fr)\n14 (fr) , 17 (fr) , 112 (fr) , 1548 (fr) d 1055 (fr)\nLezzayer, i yesɛan tajumma n 2 381 741 km2, d tamurt tamezwarut deg temɣer deg Tefriqt ak d tmura n illel agrakal.\nLezzayer tewwi-d timunent-ines si tmurt n Fṛansa ass n 5 Yulyu 1962, mbed ṭṭraḍ icudden. Nettat d taɛeggale n Tdukli n Iɣlanen, Tadukli n Tmura n Tefriqt, d Tamdunt Taɛṛabt.\nDeg tmendawt n Lezzayer yersa-d belli tamurt n Lezzayer d tamurt tineslemt, Taɛṛabt d Tamaziɣt, d annect-a i ibennun tinekkit[Awal 1] n wegdud Azzayri.\n1 Aẓar n yisem\n2.1 Tislamit n Lezzayer\n2.2 Taslekt tafransit\n2.2.1 Tagrawla n nuwember\n3.1 Tarakalt tadeblant\n4 Asegzi n wawalen\n5 Ẓer daɣen\nAẓar n yisemẒreg\nAmagday agejdan: Lezzayer (tamanaɣt)\nTamanaɣt n Lezzayer (Icosium, mbeɛd Al Jazair id yefkan isem Lezzayer).\nIsem n tmurt n Lezzayer yusa-d seg yisem n tmanaɣt-ines. Dɣa, caḍen isegziyen i fkan i yisem agi. Asegzi amezwaru yeqqared belli Lezzayer yusad seg Alger, isem aɛewwaj arumi n yisem Alguère s tkatalant. Aneggaru agi yeffɣed si teɛrabt "Ǧazayer", isem i s-yefka Buluɣin mmis n Ziri (neɣ Dziri), win i d-ixelqen tadinastit tazirit ass-nni mmi yesekka tamdint n Lezzayer deg useggas n 960 f agaluz n temdint taqdimt i yesɛan isem s trumant Icosium. Netta yefka-as isem n Lezzayer at Mezɣenna. Asegzi-niḍen yeqqared belli isem n Lezzayer yettwakksed si teɛrabt الجزائر (al-Djaza'ir), asget n جزيرة (Djazira) neɣ « tigzirt », acku Lezzayer tella am tegzirt: yar uneẓruf d yellel.\nTislamit n LezzayerẒreg\nAss mi teɣli Rum, yrnan s-deffiris iwendalen, llan Ibizanten imidusen dacu yeğa i wakken ad ilin aṭas n tigeldiwin timaziɣin timecṭaḥ g Arris daɣen, kra degsent ugin y mir-id ussan inselmen jar 665 d 708, g useggas n 665, iɛraben ẓedmen i tikkelt tamenzut f Tafrikt ugafa armi (tamazɣa) g useggas n 683 yeṭṭef Ɛuqba n nafiɛ aḥelli. Cciln azbu n tageldunt Dihya, g aseggas n 708 uɣalen imaziɣen timdefirt maca ɣelben-ten iɛraben, ihi ṭfen tamurt imaziɣen, yǧan ajjed nsen d tutlayt nsen igejdan.\nTufad Fransa imerwasen n Bakri d Bucnaq d sebba f aken ad tekcem ar Lezzayer s usagen n Sidi Freǧ g useggas n 1830\nTagrawla n nuwemberẒreg\nAss n 31 tuber 1954 llan iserdasen idzayriyen sewjaden (ttheggin) i imenɣi, ggunin (arjan) ass n tatusant n irumiyen imi llan marra deg yiḍ netmaɣra, ttun iman-nsen, maca g idurar iserdasen wten (ssufɣen) tarṣaṣt tamenzut f 00:00, akka i tebda ( tekkmassa) tegrawla n ugdud i yellan ddau uḍar n temharsa (colonisation) n Fransa.\nTewwwi-d azarug -ines ass n 5 yulyu aseggas n 1962, tkecm-itt Fransa di yulyu n 1830 ass mi tella s ddaw n tecḍat n Turk taɛutumanit. Am wakken i s-yenna Ccix Muḥend u Lḥusin:\nIkecm-ed Urumi di ṣṣif\nAd iffeɣ s ssif\nTedda Lezzayer abrid yeččur s yisennanen tebda amezruy -ines g wass mi tegred tagrawla n umenzu n wember 1954 deg wedrar n Wawras, ymagred ass n tatusant lɛid (adriz) n irumiyen. refden-tt irgazen d tlawin am Ɛebban Remḍan, Ḥusin At Ḥmed, kolonel Uɛemran, Mesṭafa U Bulɛid, Muḥemmed Buḍyaf, Ḥasiba Ben Buɛli, Ferḥat Ɛebbas, Xiḍer, cadhen ismawen-nsen d ayen i d-fkan i Lezzayer.\nTamurt n Lezzayer d tamurt tamenzut i meqqren akk ɣef timura n tigrakalin s tajumma ines, d tamurt tis snat i meqqren g timura n umenẓaw n Tafriqt, tesɛa tamurt n Lezzayer g tama n wenẓul amur ameqqran nu unezruf ismis Sehra. deg ugafa, aṭlas atelli\nAmagday agejdan: Tiwilayin n Lezzayer\nTebḍa tamurt n Lezzayer ɣef 58 n twilayin, yal tawilayt tesɛa agraw aɣerfan f ixf nnes lwali. Yal tawilayt tebḍa ɣef asunen, yal asun yebḍa ɣef tɣiwanin. Tikkelt taneggarut i tetwabḍa dyes tamurt n Lezzayer tella deg useggas n 2019.\nTamendawt n Lezzayer n useggas 1963 tebḍa tamurt ɣef 48 n twilayin:\nAsegzi n wawalenẒreg\n↑ Tinekkit: Identité.\nYettwakkes-d seg "https://kab.wikipedia.org/w/index.php?title=Lezzayer&oldid=104183"\nAbeddel aneggaru di 20 Yulyu 2021, ɣef 19:31\nAsebter-a yettwabeddel i tikkelt taneggarut ass n 20 Yulyu 2021 ɣef 19:31.


Q=14	C=14	SS=0	LS=3	PS=0	DC=0	LC=0	SD=0	BS=4	G0=4	G1=4	G2=0	DLID=ber_Latn	BODY=Bisogno - イタリア語 - カビル語 翻訳と例\n検索ワード: bisogno (イタリア語 - カビル語)\nEssi risposero: «Il Signore ne ha bisogno»\nRran-as : Yeḥwaǧ-it Ssid-nneɣ.\nUr d-nniɣ ara ayagi imi xuṣṣeɣ, axaṭer lemdeɣ ad steqniɛeɣ di yal taswiɛt i deg lliɣ.\nRiguardo poi ai tempi e ai momenti, fratelli, non avete bisogno che ve ne scriva\nƔef wayen yeɛnan ussan akk d lweqt, fiḥel ma nura-yawen fell-asen.\nal fine di condurre una vita decorosa di fronte agli estranei e di non aver bisogno di nessuno\niwakken a kkun-qadṛen medden ɣef ddemma n tikli nwen yeṣfan, yerna ur tețțilim ț-țaɛkumt ula i yiwen.\nGesù rispose: «Non sono i sani che hanno bisogno del medico, ma i malati\nSidna Ɛisa yerra-yasen : Mačči d wid iṣeḥḥan i geḥwaǧen ṭṭbib, i t-iḥwaǧen d imuḍan.\nIlaq-awen aț-țesɛum ṣṣbeṛ iwakken aț-țxedmem lebɣi n Ṛebbi iwakken a wen-d-yefk ayen i wen yewɛed.\nidrimen-nni i d-țțawin deg-sen, țțawin-ten ɣer ifassen n ṛṛusul i ten-ifeṛṛqen i mkul yiwen ɣef leḥsab n wakken yeḥwaǧ.\nSidi Ṛebbi a wen-d-yefk ayen akk teḥwaǧem s wakken tella lɛaḍima n lbaṛakat-is, di Ɛisa Lmasiḥ.\nZnuzun ayla-nsen meṛṛa, ayen akken i d-jemɛen, feṛqen-t wway gar-asen mkul yiwen ɣef leḥsab n wakken yeḥwaǧ.\nGesù li udì e disse: «Non sono i sani che hanno bisogno del medico, ma i malati\nSidna Ɛisa yesla i wayen i d nnan, yerra-yasen : Mačči d wid iseḥḥan i geḥwaǧen ṭṭbib, meɛna d wid ihelken.\nMi i gṣeṛṛef akk idrimen is, yeɣli-d laẓ d ameqqran di tmurt nni, ula d nețța yuɣal yelluẓ.\nDi tutte queste cose si preoccupano i pagani; il Padre vostro celeste infatti sa che ne avete bisogno\nAxaṭer ayagi d imejhal i gețḥebbiṛen fell-as. Ma d Baba-twen yellan deg igenwan, yeẓra ayen akk teḥwaǧem !\nNon siate dunque come loro, perché il Padre vostro sa di quali cose avete bisogno ancor prima che gliele chiediate\nUr ten-țɛanadet ara, axaṭer Baba Ṛebbi yeẓra d acu teḥwaǧem uqbel a s-t-tessutrem.\ndi tutte queste cose si preoccupa la gente del mondo; ma il Padre vostro sa che ne avete bisogno\naxaṭer d imdanen ur nețțamen ara s Ṛebbi i gețqelliben ɣef wayagi meṛṛa. Baba-twen yellan deg yigenwan yeẓra ayen teḥwaǧem.\nmentre quelle decenti non ne hanno bisogno. Ma Dio ha composto il corpo, conferendo maggior onore a ciò che ne mancava\nma d wid yesɛan lqima, ur uḥwaǧen ara lemḥadra. Sidi Ṛebbi yebna lǧețța akken ara izegged lqima i lemfaṣel ixuṣṣen,\nOra, dove c'è il perdono di queste cose, non c'è più bisogno di offerta per il peccato\nMa yella Sidi Ṛebbi yeɛfa-yaɣ ddnubat-nneɣ, acuɣeṛ ihi i neḥwaǧ tura iseflawen n lmal ɣef ddnub.\nLmuqeddem ameqqran icerreg aqenduṛ-is yenna : Ur nuḥwaǧ ara inigan nniḍen !\nS wakka nniɣ-awen : ad yili lfeṛḥ d ameqqran deg igenni ɣef yiwen umednub i d-yuɣalen ɣer webrid wala ɣef țesɛa uțesɛin nniḍen ur neɛṛiq ara.\nMi slan anda yella lɣaci tebɛen-t. Nețța yesteṛḥeb yis-sen, yebda iheddeṛ-asen ɣef tgeldit n Ṛebbi, yesseḥla daɣen wid ihelken.\nSe qualcuno poi vi dirà qualche cosa, risponderete: Il Signore ne ha bisogno, ma li rimanderà subito»\nMa yella win i wen-d-yennan kra, init-as : d Ssid-nneɣ i ten-iḥwaǧen, imiren a sen-d-iserreḥ.\nzkontrolovat (チェコ語>英語)amor de mis amores (スペイン語>フランス語)babbar sher (ヒンズー語>英語)要求它们与宣传部门展开合作 (簡体字中国語>タイ語)চুদা চুদি ভিডিও (ベンガル語>英語)bruta (ポルトガル語>スペイン語)sungguh pendek (マレー語>タミル語)pancreatic (英語>ベトナム語)juanito (スペイン語>英語)hayop ka (タガログ語>スペイン語)percuteret (ラテン語>ポルトガル語)combattere (イタリア語>ビルマ語)logo quiz (英語>スペイン語)而对于普通人 (簡体字中国語>日本語)neumonia basal izquierda (スペイン語>英語)中国迈入政治过渡年之际 (簡体字中国語>タイ語)modista (ポルトガル語>英語)øtablissements (フランス語>フィンランド語)untouchability (英語>ヒンズー語)ni (ノルウェー語>スペイン語)käse (フランス語>英語)embarazado (スペイン語>カタロニア語)long may you reign (英語>イタリア語)术语和定义 (簡体字中国語>アラビア語)mangouste (フランス語>アラビア語)


Q=2	C=2	SS=0	LS=0	PS=0	DC=0	LC=0	SD=0	BS=0	G0=39	G1=20	G2=6	DLID=ber_Latn	BODY=Yessukkes-iyi-d uwadem-inu! – La Kabylie autrement\nLḥal di berra yexṣer akken yexṣer lḥal-inu, ur ẓriɣ ayen, kkreɣ-d xxenččweɣ, xxerbubceɣ. Swiɣ lqahwa-inu, ddmeɣ-d aɣmis ssukkeɣ fell-as tiṭ-iw, syenna briɣ i wallen-iw si ṭṭaq ɣer berra, ttmuquleɣ ageffur amek yekkat. Qqimeɣ akken caxeɣ azal n ssaɛa, almi d-yezger deg wallaɣ-iw umekti, mmektaɣ-d belli uriɣ yiwet n teqsiṭ aṭas-aya, gran-d kan kra n isebtaren ad tekfu! Wwteɣ, kreɣ, rziɣ fell-as, ufiɣ-tt-in yuli-tt uɣebbar s ufella, sḍid si daxel. Mi dliɣ akken fell-as ufiɣ-n iwudan ǧǧiɣ di tlemmast n webrid n tira, yal wa amek i as-teḍra, yal wa amek t-tebred tudert; wa iṭṭaxer-d seg uxeddim, wayeḍ yezzweǧ, kra mmuten, yal yiwen d acu n ssebba n lmut-is; wa yenɣa iman-is, wa d aṭan, wa d laksida… Wiyaḍ unagen, beddlen tamurt.\nAwadem agejdan, mi dliɣ fell-as ufiɣ-t-in s warraw-is, ziɣen yezzweǧ d yiwet akkenni ur tt-ssineɣ ara, di sin sɛan sin wakniwen. Amek ara sen-xedmeɣ tura? Zziɣ, dliɣ ɣef yiwen n uwadem-nniḍen, wagi ṛegmeɣ-as di tagarra n teqsiṭ, ad d-yaf tinna akken iḥemmel, tinna s iteqqden adif-ines. Maɛna, tura iɛedda lweqt, ssber yesɛa tilisa. Awadem amcum, yerǧa, yerǧa ad uɣaleɣ ɣur-s, ad as-sneɛteɣ abrid ɣer lal n tɣerbalt-ines, ulac lexbar-iw! Nekk imiren lhiɣ-d d tudert-iw, d lehmum-iw. Uqbel ad iruḥ, yeǧǧa-yi-d tabrat deg umḍiq-nni ideg teǧǧiɣ, yeǧǧa-yi-d tabrat acku yeẓra ad d-yas wass ideg ara yuɣaleɣ ɣer teqsiṭ, yeẓra belli ur uksaneɣ ara, werǧin ad ǧǧeɣ taqsiṭ di tlemmast n webrid, yerna yeẓra amek ḥemmleɣ ad d-ḥkuɣ, ad aruɣ, ad arguɣ yes-sen (iwudam), ad urareɣ yid-sen… Ihi, di tebrat-nni, ayen deg-s yura mačči d ayen ara d-iniɣ, llan deg-s wawalen ula di targit ur tzemreḍ ara ad ten-id-tiniḍ. At-a-n ihi weḥric si tebrat i d-yeǧǧa:\n“Ay amaru n ugejdur, a win ur nettetḥi, a win ur nteṭṭef deg wawal-is. Ur mazal ad ak-aɣeɣ awal, ur mazal udem-iw ad t-twaliḍ. Ur tessetḥaḍ ara ad iyi-txedmeḍ akka?! Truḥeḍ, telhiḍ-d leccɣal-ik, ma yella d nekk teǧǧiḍ-iyi qlalḥeɣ dagi, ziɣen ur tesɛiḍ ul i uḥalfu, allaɣ i wesnulfu. Ilaq ad teẓreḍ belli kečč d amaru aneggaru yakk i d-mlaleɣ di tudert-iw. Imaruyen-nniḍen wid uɣur xeddmeɣ, ttqadaren-iyi, ɣas akken tikkwal qqaren-iyi-d ad xedmeɣ ayen ur iyi-neɛǧib ara, maɛna, yiwen seg-sen ur iyi-xdim ayen akka iyi-txedmeḍ kečč. Acḥal n tikkelt i d-nniɣ, i tesxedmeḍ imi-w akken ad d-tiniḍ ayen tettxemmimeḍ kečč, ayen akken tettagadeḍ tikkwal ad t-id-tiniḍ?! Iwumi tessawaleḍ akken ad d-yini ayen i ak-yellan di tmelɣiɣt?! I nekk akked watmaten-iw neɣ ala? a rxis afuḥan!Ilaq ad teẓreḍ belli ayen akka txedmeḍ werǧin ad ak-t-semḥeɣ. Yerna ad zerɛeɣ awal, anda yella u wadem ad as-mleɣ dacu-k. Ad ak-neǧǧ tiqsiḍin-ik d tilmawin, ayen tebɣiḍ ad t-id-tiniḍ, s yisem-ik kan ara t-id-tiniḍ, s yimi-k kan ara t-id-tiniḍ, ad teẓreḍ amek yewɛer mi ara d-tiniḍ s yimi-k ayen tettxemmimeḍ s tidet. D ayen tekfa tuffra sdeffir n iwudam a win ur nettetḥi. Ad greɣ tiɣi i yiwudam ara tesxedmeḍ akka ɣer sdat, ad asen-sfehmeɣ d acu-k, d wamek i txeddmeḍ. Ad t-tissineḍ dadda-k awadem! Ad ssiwleɣ ula i MADRUS, ad as-iniɣ: “Ma yella yessawel-ak-d ccmata-nni, i wakken ad d-tiniḍ ayen yettxemmim, neɣ ad txedmeḍ ayen ur yezmir ara ad t-yexdem netta,ad as-iniɣ, yeskiddib, ur iteṭṭef ara deg wawal-ines…” I laq ad teẓreḍ belli nekkni s iwudam, awal ɣur-neɣ yeswa, ala ɣur-wen ur yeswi ara! Tecfiḍ ay anekkaṛ n lxir, asmi iyi-terriḍ ttẓallaɣ i wakken ad d-tbeggneḍ belli taẓallit d tmesxir, tenwiḍ yeshel wayen akka i yi-txeddmeḍ? Yerna teẓriḍ belli nekk xḍiɣ akk taẓẓallit, xḍiɣ akk qessam n ddin-inna!\nMaɛna, xedmeɣ ayen d-tenniḍ, nwiɣ leɛqed yellan gar-aneɣ ad t-tqadreḍ. Ayen akk iɣef ggulleɣ, uɣaleɣ sḥenteɣ di dra-k. Neɣ asmi akken iyi-tettbeddileḍ ismawen, di yal taqsiṭ amek ara iyi-tsemmiḍ, teccfiḍ?! Yal tikkelt d tafekka ara yi-teffkeḍ, ṛwiɣ abeddel n wemḍiq, almi tikkwal ur ẓerreɣ ara d anwa-yi? Aya yakk fell-ak ay txedmeɣ, kečč d acu t-xedmeḍ, teṛgemḍ-iyi ad iyi-d-terreḍ tin ḥemmleɣ, trewleḍ am uxabit, ur ufiɣ lexbar-inek…”\nMi ɣriɣ tabrat iyi-d-yura, tcerreg tasa-w fell-as, iɣaḍ-iyi mačči d ccwiṭ. Ḍelmeɣ-t, yerna netta ulac akk acu d-yessuter. Ass-a ur ẓriɣ sani yerra, ur ẓriɣ amek yuɣal d wacu i ixeddem, ur ẓriɣ ma yella yedder neɣ yemmut.\nSeg wass-nni, ggulleɣ, yal tikkelt ideg ara bduɣ taqsiṭ ar d-ttkemmleɣ, ad tt-ssiwḍeɣ ɣer yixef-ines. D wa i d lɛahd yellan gar-i d iwudam-inu…


Q=5	C=5	SS=1	LS=0	PS=0	DC=0	LC=0	SD=0	BS=3	G0=55	G1=23	G2=4	DLID=ber_Latn	BODY=Mazigha, tin h'emmlegh - TAMAZGHA le site berbériste\nAccueil > S tmazight > Tullisin - Asnulfu > Mazigha, tin h’emmlegh\nsghur Saâid n’at Chemakh\nMazigha, tin h’emmlegh\nWagi d yiwen seg imeddukal-iw i th’uza tedyant unebdu n 1985. Wwint ibulisen gher lh’ebs imi yettekka di tmesbanit d-yed’ran di 20 tuber’ 1985 di Draâ Lmizan, tamesbanit i xedmen inelmaden ssuturen di leh’kem a d-id’laq i ymeh’bas n Tmazight d Izerfan n Wemdan. Asmi d-yeffegh umeddakel-agi si lh’ebs di tefsut n 1986, llan wid i yeqqaren aqcic-agi idderwec, a yesxewtir... R’uh’agh z’righ-t-id, inna-yi-d tamacahut n Mazigha, tamazight ih’emmel... Mi yas-sligh i tmacahut, ufigh tefka anzi gher taghect nni n Fer’h’at “Aqcic d uâett’ar”, dgha nnigh-as ghef aya. Yenna-yi : xat’i ! D acebbi kan i tt-tcebbad’ : timucuha ur mcubant ara akkw !\nAttih tenfust, init tamughli nnwen !...\nTayri nnegh tefka isegmi. H’emmlegh-tt th’emmel-iyi, acu ar a-d-nernu. Tefka afus-is, fkigh-as afus-iw ; a-d-tettad’sa, a s-ttad’sagh. Tin ukud a rregh axxam ! Nessarem si zik a neddukel, talwit ad tili yid-negh, a tt-id-nedj i tarwa nnegh. Mazigha th’emmel-iyi : iban ghef allen-is matchi arma tenna-t-id. Z’righ d nettat kan i sâigh, d nek kan i tesâa. D atmaten akken i dagh-d-tedja yemmat-negh Dihya d babat-negh Aksel, d babat-negh ameqran Masensen asmi mmuten akken a nidir di liser d yisegh di tmurt nnegh. Weltma-agi teqqim-d ghur-i. D igujilen i nella. Asirem izdegh ulawen : ussan iberkanen ad faken, ad aghegh Mazigha, ad tt-sfer’h’egh, ad teffegh targit gher tilawt, ad ifak fell-agh ddel.\nNezdukel ifadden nnegh, nebda a nxeddem. Tamurt tefr’eh’ s tarwa-s igujilen, tefka-yasen-d timz’in, irden. Di tzeqqa, ur agh-inghi usemmid’, yalci yugar fell-anegh.\nYiwwas, attaya tudef-d yiwet n tâet’t’art si tmurt n wid ur yettseth’in s lâar n babat-sen, a tetteddu, tettettar (negh tetmetra akken qqaren kra !). Tghad’-iyi, ffghegh ad as-muddegh cwit’ n inighman, n zzit uzemmur, awren n yirden, sin ijeqdur’en...\nTamet’t’ut, ayen deg i muqlegh deg wallen-is, bghigh a tt-d’erqegh ssyen. Maca awal ur t-id-nnigh : tezwar tewwet-iyi-d s lh’erz s idmaren, tughal taâlleq-iyi-t-id gher temger’t’-iw. Seg imiren, ur z’righ anda ddigh, wala amek lligh, wala d acu i lligh, ughalegh ttmeslayegh tutlayt matchi inu.\nTamet’t’ut nni tekcem axxam-iw, tccemt-iyi ger lghaci nek ur faqegh. Terra Mazigha d taklit fell-as, Mazigha ad tekrez, tezreâ, temger, tesserwet, tez’d’ ; mi yewwa seg-s ur tettett. Tin nnid’en, Mazigha tughal s adaynin, tettd’eggir fell-as temghart-nni ighighden akken rghan. Mi kkregh a d-net’qegh amzun d takmamt i yughalen i yimi-w, ur zmiregh ad sughegh : awal yegguma a d-yali di tgerjumt. A yir ussan melmi a tfakem !\nYiwen yid’ akken, tceggeâ-iyi tgezzant-nni tenna-k : “Err ghef ayla-k ! lxweggan kecmen-d gher-s, wwd’en-d s aseqqif...” Fghegh ihi s imnekcamen-nni a ten-ssufghegh si tmurt-iw, ur s-nnigh ad ffghen armi qrib ifuk cit’ ufud-nni d-yeqqimen si tegrawliwin yezrin asmi d-kecmen wid yellan akin i Wegrakal gher Tmazgha. Nedfen-d akk ideddyen-iw.\nMazal cit’ ad yali wass, nnigh-as tura dayen ifukk umennugh ad ughalegh s axxam. Deg webrid, tâerq-iyi tmeslayt-nni n tgezzant, mmektagh-d tutlayt n imarawen. A leh’h’ugh : ayen deg i yi-tefka tewwurt, ghligh deg agens, idim yettquddur seg-i.\nTagezzant akken twala a ttmettategh teffegh s azniq a tettsughu tessawal i watmaten-is anda ma llan a d-asen ad zedghen axxam.\nMazigha teghli-d fell-i a tettru, imet’t’awen ad tqudduren ghef udem-iw am tmeddelwit. H’ulfagh i tcenfirin-is yerghan ghef teksumt-iw. Ah ! xersum d snat tmiqa.Mazal Mazigha tettru nek ttakigh-d cwit’ cwit’. Mazigha, imet’t’i-yis yughal d isefra, d timucuha, d amezruy. Attaya deâwessu nni tekcem-d, tâedda a tt-tekkat arama a ttazalen seg-s idammen, mlalen d wid yemmaren seg-i, uzzlen d ih’emmalen. Tagezzant tezzugher-anegh s adaynin h’ala yiwen usfaylu i yesâa, si cit’ n tafat d-ikecmen seg-s, nettwali deg uh’emmal n idammen amek yebd’a d tiregwa. Tamurt-nnegh ukk tughal d tazeggaght. Bdan ijeddjigen iwraghen a d-ttemghayen, idammen ttazzalen kettchmen ula s iz’ekwan n ibabaten-nnegh : wid nghan imawlan n tgezzant. Idim yekcem tinet’lin n imarawen yemmuten akken ad agh-tt-id-h’arr’en asmi ttgallan "Tamazgha n Imazighen", nnsen yiwen ur asen-tt-itekkes ! Urzen-anegh s ssnasel nek d tin h’emmlegh, di tillas nni nwala tawlellest tebgha ad teddj amkan i tafat, tillas ad ftutsent. Nwala it’ij mi d-yenqer, tafat-is tiwed’-agh-d. Zzigh gher Mazigha yellan mazal-tt ghef yedmaren-iw, muqlegh-tt, h’ulfagh d azghal nni i yi-d-tefka i yi-d-yessakin. H’ulfagh zemregh ad beddegh, maca mi kkergh a jebbdegh di ssnasel ugint ad qqarsent. Ghas akken ttwarzegh, nnd’egh-d afus-iw i tin h’emmlegh, nettat daghen tenned’-d afus-is i tiddi-yiw. Nezdukel ifadden-nnegh, bdant ssnasel a ttenququlent. Tafat a tettnerni, Mazigha tewwi-d asefru dayen ur wwint tezmamin. Tazwara-yis d asirem :\n"Nettruz’u, ur nkennu\nTilelli a tt-nemmager\nTafat gher-s a neddu\nS wayen nesâa a nekker..."\nAss-a, h’s’igh awway i yi-th’emmel Mazigha, dayen ur zmiregh ad ktilegh : d nettat i yi-d-yerran gher tudert mi wwd’egh gher tizi n tmettant. Nejbed ssnasel nquqlent, mazal cit’ ad rrz’ent, di tallit a d-iteddun a d-ttwakksent. Iâett’aren ad ffghen axxam akd tmurt-nnegh, inagh ur tufid’ win i yasen-yessekran. Seh’h’ren-iyi ad ughalegh d yiwen nnsen ad amnegh s wayen ur nelli d tilawt, ad idiregh s wesweghwegh n tgerfiwin. Urzen-iyi, yerna qqaren i yeâciren "ur yettwarez, ur yelli" ! a yi-tth’ettimen akken ur ttamnegh s wayen i z’rant wallen. Ssnasel i yi-cudden, abrid-agi ur ttamnegh ara acku asirem yezdegh ul-iw !\nYiwwas, a neffegh gher tafat-ina a ttwaligh a d-tekcem si ccqayeq. Tamazgha, tamurt-nnegh ad idiregh nek d weltma Tamazight akud lligh. Ad iz’iden wussan-nni acku imal ihegga-yagh-d tament, talwit, tayri d tudert igerrzen. Deg imal, targit a tt-nerr d tilawt, nek d Tmazight s ifadden n tdukli-nnegh.\nSaïd n At Chemakh\nTalluzit s tenfusit (Tamazight n wedrar n Infusen) AMWAN N UCCENEN Uccen d awessar yisi igeâmez (...)\nMacahu, tellemcahu. Ad teghzif amm ugatu. Herd’en-d yitsen inegmaren izem. Irwel, ikcem s yiwet (...)\nAselway n tmurt izerâen adrim kra yekka usegg°as di yal tamnat’ n tmurt ansi yaada, ised’meâ maci (...)


Q=0	C=0	SS=0	LS=0	PS=0	DC=0	LC=0	SD=0	BS=1	G0=1	G1=1	G2=1	DLID=ber_Latn	BODY=Yeffeɣ-d ass n : Asamas, 22 Mayu 2022 13:51 Ɣran-t : 3 n tikkal\nIzmawen-a i d-ilulen, snat tektam akked yiwen n uwlay, turew-iten-id tizemt Siri, d nettat i d-tayemmat daɣen n sin-iḍen deg useggas n 2021, i d-yesseddi yiwen n umasay n ufrag, yefṛef aṭas s tlalit-a ara yesǧehden tisin ɣer turtit, yesɛan mennaw n temrawin n tmeslin.\n« Tadawsa n yizmawen-a tgerrez. Ɛezlen-ten seg yiɣersiwen-iḍen, lhan-d yedsen akken ad zemmren ad ṭṭḍen yemmat-sen deg telwit akked usnefli n wassaɣen-nsen akked yemmat-sen, acku tezmer ad ten-tenker, neɣ dɣa ad ten neɣ », i d-yessegzi yiwen n umasay n ufrag.\nYerna yenna-d dakken izmawen-a i d-ilulen ad qqimen akked tizemt-a ffren azal n wayyur (ar wass n 20 yunyu) sakkin « ad ten-id-nawi akken ad ten-walin yimeshanayen ».\nLast modified on Akwas, 26 Mayu 2022 13:49\nYeffeɣ-d ass n : Asamas, 22 Mayu 2022 13:51 Taggayt : TIMETTI Ɣran-t : 3 n tikkal Bḍu


Q=11	C=4	SS=0	LS=1	PS=0	DC=6	LC=0	SD=0	BS=3	G0=41	G1=13	G2=2	DLID=ber_Latn	BODY=Tiqsiḍin n Wedlis Iqedsen Leṣwar n Yarucalim - Site officiel des Témoins de Jéhovah\nMUQEL ayen akka i xeddmen wat Isṛayil! Atnan bennun leṣwar n Yarucalim. Asm’akken ihudd ugellid Nabuxadnuẓur Yarucalim, 152 iseggasen uqbel, isseγli leṣwar-is yerna yesserγ tiwwura-ines. Asmi i d-uγalen wat Isṛayil si Babil, ur εawden ara imiren kan lebni n leṣwar n Yarucalim.\nΣlaḥsab-ik, d acu i ţḥussun lγaci i gzedγen dinna imi ulac leṣwar? Ur llin ara di lehna axaṭer zemren a d-ẓedmen fell-asen yeεdawen-nsen s sshala. Lameεna, tura argaz-agi Naḥamya iţεawan-iten ad εiwden lebni n leṣwar n Yarucalim. Teẓriḍ anwa i d Naḥamya?\nD yiwen seg wat Isṛayil i d-yusan si temdint n Cucan, anda i ţεicin Murdaxay d Istir. Naḥamya yella ixeddem di lbeṛǧ n ugellid. Ahat Murdaxay d Istir llan d imdukkal-is. Lameεna ur d-yenni ara Wedlis Iqedsen belli Naḥamya yeqdec γef ugellid Aḥacwiruc, argaz n Istir. Lameεna yexdem γer ugellid i t-id-iḍefren imi qqaren Artaḥcasta.\nTecﬁḍ γef Artaḥcasta? D agellid-nni yelhan i gefkan iṣurdiyen i Σazra akken a ten-yawi γer Yarucalim. Iṣurdiyen-agi a ten-issexdem i ucebbeḥ n lemqam n Yahwa. Lameεna Σazra ur iεawed ara lebni n leṣwar n Yarucalim. A nwali amek i gexdem Naḥamya ccγel-agi.\nΣeddan tura 13 iseggasen segmi i gefka Artaḥcasta iṣurdiyen i Σazra akken ad icebbeḥ lemqam. Naḥamya yuγal tura d lewkil ameqran n tissit n ugellid Artaḥcasta. D neţţa i s-iţţaken ad isew yerna i geţεassan akken ur s-ggaren ara ssem di tissit. Ccγel-agi yesεa azal ameqran.\nYiwen wass, Ḥanani, gma-s n Naḥamya, d kra n yemdanen i d-iddan yid-es si tmurt n Isṛayil rzan-d γef Naḥamya. Ḥkan-as akk iγeblan ideg i llan wat Isṛayil. Nnan-as diγen belli leṣwar n Yarucalim mazal-iten hudden. Mi gesla s lexbaṛat-agi, Naḥamya yeḥzen aṭas, dγa yedεa γer Yahwa.\nYiwen wass, agellid iwala leḥzen γef wudem n Naḥamya, dγa yesteqsa-t: ‘Acuγer akka i tḥezneḍ?’ Naḥamya yerra-yas: ‘Axaṭer Yarucalim aţţan di yir liḥala, ma d leṣwar-is mazal-iten γlin.’ Agellid yenna-yas: ‘D acu i tebγiḍ a k-t-xedmeγ?’\nNaḥamya yerra-yas: ‘Eǧǧ-iyi ad ṛuḥeγ γer Yarucalim akken ad ssaliγ leṣwar-is.’ Agellid Artaḥcasta yelhan aṭas mačči d cwiṭ, yeǧǧa-t ad iṛuḥ yerna yefka-yas ţţesriḥ akken ad yawi yid-es asγar ara yessexdem i lebni. M’akken kan yewweḍ γer Yarucalim, yenna i wat Isṛayil anta ssebba i t-id-yewwin. Ṛṛay-agi iεǧeb-asen, dγa nnan: ‘Eyyaw a nebdut lebni!’\nMi walan leṣwar n Yarucalim ţţalin rennun, iεdawen n wat Isṛayil ggullen a ten-nγen yerna ad ḥebsen lxedma-nsen. Lameεna, Naḥamya yewweḍ-it-id lexbaṛ. Dγa yefka i wid ibennun isekkinen d imeẓragen yerna yenna-yasen: ‘Ur ţţagadet ara iεdawen-nneγ, dafεet γef watmaten-nwen, γef warraw-nwen, γef tlawin-nwen d yexxamen-nwen!’\nWid ibennun ur ugaden ara maḍi. Nutni ţkemmilen lebni, ma d leslaḥ ur bεiden ara ifassen-nsen am yiḍ am wass. Σeddan kan 52 n wussan, uγalen fukken lebni n leṣwar-nni! Tura imezdaγ n Yarucalim zemren ad εicen mebla lxuf zdaxel-is. Naḥamya d Σazra sγarayen i wegdud lqanun n Ṛebbi. Annect-a yewwi-d lfeṛḥ i wegdud.\nLameεna, liḥala n wat Isṛayil tura tbeddel γef zzman-nni uqbel a ten-awin d imeḥbas γer Babil. Ass-a agdud yella ddaw n ufus ugellid n Faras yerna ilaq ad ixdem fell-as. Meεna Yahwa iεuhed a d-iceggeε agellid nniḍen ara d-yawin lehna i yemdanen. Anwa-t ugellid-agi? Amek ara d-yawi lehna i lqaεa? Σeddan wazal n 450 iseggasen d wamek i neẓra akteṛ n leḥwayeǧ γef waya. Ssyin, teḍra-d yiwet n tlalit yesεan azal nnig akk tiyaḍ. Lameεna, tagi ţ-ţaqsiṭ nniḍen.\nNaḥamya ixef amezwaru alamma d wis 6.\nImi ur s-d-zzin ara leṣwar i Yarucalim, acu i ţḥussun wat Isṛayil?\nAnwa i d Naḥamya?\nAnta i d lxedma n Naḥamya? Acuγer i tesεa azal lxedma-s?\nAnwi lexbaṛat i gesseḥznen Naḥamya? Acu yexdem imiren?\nAmek i gexdem lxiṛ Artaḥcasta i Naḥamya?\nAmek i ghegga Naḥamya ccγel n lebni n leṣwar akken ur ḥebbsen ara lebni-yagi yexṣimen n wat Isṛayil?\nΓer Naḥamya 1:4-6 d 2:1-20.\nAmek i gnuda Naḥamya awelleh n Yahwa? (Naḥam. 2:4, 5; Ṛuma 12:12; 1 Buṭ. 4:7)\nΓer Naḥamya 3:3-5.\nAcu i zemren ad lemden lecyux d yemεawnen di tejmaεt si lemxalfa yellan ger wat Taquwaε d imeqranen-nsen? (Naḥam. 3:5, 27; 2 Tiṣal. 3:7-10; 1 Buṭ. 5:5)\nΓer Naḥamya 4:1-23.\nAcu yewwin At Isṛayil ad kemmlen lebni γas akken mmugren leqher ameqran? (Naḥam. 4:6, 8, 9; Ahel. 50:15; Icεa. 65:13, 14)\nAmek i γ-d-yeţţak tirrugza lemtel n wat Isṛayil?\nΓer Naḥamya 6:15.\nUr wwiḍen ara sin wagguren mi gekfa lebni n leṣwar. Acu i d-ibeggen wannect-agi γef lqewwa yesεa liman? (Ahel. 56:3, 4; Matta 17:20; 19:26)


Q=0	C=0	SS=0	LS=0	PS=0	DC=0	LC=0	SD=0	BS=0	G0=23	G1=11	G2=7	DLID=ber_Latn	BODY=Di lawan-nni daɣen, Bilaṭus yella yeḥkem yef temnaṭ n Yahuda. Hirudus yeḥkem di temnaṭ n Ǧlili. Ma d Kayif netta yella d lmuqeddem ameqṛan n at Israil di teswiɛt-nni.\nAqel-aɣ deg useggas wis 30. D tanagit n umezruy. Di lawan n umenkud n Ṛṛuman yellan yeḥkem meṛṛa ɣef temnaḍin d-yezzin i yil agrakal.\nAdlisen n "Lexbaṛ n Lxir", "Lecɣal" d "Uweḥḥi"\nMa d ayen akkit yuran deg adlisen n Lɛehd Ajdid, d titeggrin ara yilin teddunt yakan ɣer useggas n 100, n talit-nneɣ. Nezmer a d-nini, tuggett n yeḍrisen-agi, llan yakkan wejden, si 20 ɣer 40 iseggasen uqbel-aya. Aḥric ameqran n imusnawen n Tira d umezruy, gren-d awal ɣef lawan i deg uran yedlisen-agi meṛṛa n Lɛehd Ajdid. Ma nesɣerbel di tiktiwin akk nsen d wazalen ssexdamen iwakken a d-efken ussan d iseggasen n yal adlis, nezmer a d-nini belli uran-d yeḍrisen-agi ger useggas n 48 alamma d aseggas n 100. Deg akud-agi ara d -yili leqdic n tira n yeḍrisen, sɣur yemyura yemxallaen, ger inemladen imezwura, d wid d yernan ɣer zdat.\nAdlis n Merqus yura-d ger tama useggas n 60. Adlis n Luqa yezmer ad yili yura-d ger useggas n 60 d useggas n 70. Ma d win n Maṭṭa ad yeṣbeḥ yer leǧwahi n useggas n 70.\nAseggas-agi n 70, deg-s i d-yeḍra wedram n temdint n Yirucalim aked ufakan n wat Israil, ddaw tiyyita n udabu n Ṛṛuman. Linǧil n Yuḥenna i d-aneggaru yuran, ger 90 d 100. Ula d adlis-nni d-yura, n "Uweḥḥi" ad yili ger tagara n lqern. Yella di lawan-nni Yuḥenna yenfa ɣer tegzirt n Batmus.\nAdlis n "Lecɣal n Yemceggɛen" i d-yura Luqa s yiman-is, ad yili ɣer tama n useggas n 60, ahat ɣer 62. Di lawan-nni Bulus yella di lḥebs di temdint n Ṛuma. Yuɣ lḥal, Luqa yellan d ameddakel-is, yura-d aṭas fell-as, ɣef yinigen-is d tedyanin meṛṛa i yella yettɛici deg-sent.\nTibṛatin n Bulus aked tiyyiḍ\nNeẓra belli Bulus yura-d 13 n tebṛatin. Lawan i deg ten-t-id yura a t-naf deg mezruy, di leqdic-ines, ger yinigen-ines, di tira-ines. Ger tebṛatin-agi, ɛecra deg-sent yura-tent uqbel tagara n lḥebs-is di Ṛuma. Yebda tira ger useggas n 48. Deg seggas-agi ara d-ili tebṛatt yura i wat Galasya. Tabṛatt tis nat i wat Tisalunik ɣer useggas n 50. Tabṛatt i wat Filibus ɣer useggas n 54. Snat-nni n tebṛatin i wat Kurintus ger useggas n 54 d useggas n 56. Tabṛatt i wat Ṛuma deg seggas n 57. Ɣer useggas n 60, yura daɣen tibṛatin nniḍen, i wat Kulus, i wemdakel-is Filimun, aked tebṛatt-nni i wat Ifasus. Ma d tibṛatin nniḍen ad ilint ger useggas n 60 d 64, ɣer tagara n tudert-is. Yuɣ-it lḥal yettwaḥbes di temdint n Ṛuma. Yerna ḥekmen fell-as s lmut.\nButrus daɣen yura-d snat n tebṛatin. Ad ilint urant kra n lweqt kan uqbel tamettant-ines ula d netta. Ger useggas n 62 d useggas n 64. Yemmut Butrus d ameɣras ddaw taɛṣirt n umnkad "Nirun" yellan d uqsiḥ ɣer imasiḥiyen di lawan-nni.\nTella daɣen tebṛatt n Yeɛqub yuran ahat uqbel aseggas n 50. Imi neẓra belli netta daɣen yemmut d ameɣras di Yirucalim. Kran lqewt kan yerna ɣef Stifanus win akken reǧmen wudayen. Ayagi akk yeḍra-d uqbel aseggas n 50. Tabṛatt i "Yiɛebṛaniyen" nettat a d-ṣbeḥ tura ger useggas n 60 d useggas n 70.\nA nwali s umata, ger tedyanin i ɣef d-ḥekkun yemyura-agi meṛṛa, d lawan i deg d-uran akk aḍrisen-nsen, mačči d akud ɣezzifen aṭas. A d-yernu ɣef wayagi, tugget n inagan iḥeḍren, iwalan s wallen-nsen ayen akk ɣef d-ttmeslayent tira-agi. D azal n taggwa yebnan ɣef umezruy.


Q=6	C=6	SS=0	LS=0	PS=0	DC=0	LC=0	SD=0	BS=5	G0=11	G1=1	G2=0	DLID=ber_Latn	BODY=conte – Kabyles.com\n6 août 2014 Hand 0\nIlla yizem, wesser dayen; ur yezmir ara ula i yiwen n lweḥc. Asmi i iwala iman-is dayen, yewqem yiwet n tḥilett akken ad yidir yis-s. Ihi, amek ara yexdem? Iruḥ, yekcem ar yiwen n yifri*, […]\nTuccent d warraw-is\n28 novembre 2012 Hand 0\nCfiɣ asmi meẓẓiyeɣ, jida-w tettawi-yid taqṣit-agi n “Tuccent d warraw-is”, tettezzi kan deg allaɣ-iw, yiwwas nniɣ-as, ad tarreɣ d asefru . Ḥekkun-d zik nni ɣaf tuccent, tesεa-d tlata warraw-is, warǧin itent eǧǧ-a i laẓ, yal […]\n15 février 2012 Hand 0\n23 janvier 2012 Hand 0\nBulla:- Ad ixlu Ṛebbi axxamt-ik ! Ad isseɣli taxembirt-inek  af usiǧǧew inek ! Ṛebbi ad iɣleq tiḥuna-k issedrem kra yellan n walzazen  illan din ! Axi meqqar, mmel-iyi-d d acu ara tzenzeḍ i uwessar anda […]\n6 décembre 2011 Hand 0\n28 novembre 2011 Hand 0\nI lqarub n temdint n Samari i d-yemɣin i taddart n weɣbaṛ* ur d-nettban i tmuɣli. Imezdaɣen-is d wid seg n wedrum n taɛrift* n Hirud* Gan akk d imṣabanen imbehnas*; ssarden udmawen nsen s […]\nTadyant n Mḥend u Bujemaɛ (V)\n17 novembre 2011 Hand 0\nNettat telha-d d cceɣl-is, teddem-d sniwa ɣef rsen ifenjalen n lqahwa yesrugguten, twehha-asen-tt akken ad ddmen yal yiwen ufenjal-is. Iẓẓel Ṭaher iɣil-is, iṭṭef-d sniwa dɣa ifeṛṛeq kul wa s wayla-s. Bdan lla jeɣɣmen si leqhawi […]\n11 novembre 2011 Hand 0\n6 novembre 2011 Hand 0\nTaher ikemmel abrid-is, isegwra-yasen: Aεti-kwen saḥḥa! Axxam n Ccix Aεli yussa-d ddaw lǧamaε n Sidi Aεmer u Fayed. Tikwal m’ara ttqessiren di tejmaεt sellen-asen-id deg uxxam n Ccix, d netta isen-id yennan yal tikelt akka […]\n27 octobre 2011 Hand 0\ncommodo ante. leo Praesent vulputate, tristique Nullam vel,UA-10888605-2


Q=5	C=5	SS=0	LS=0	PS=0	DC=0	LC=0	SD=0	BS=0	G0=14	G1=14	G2=7	DLID=ber_Latn	BODY=Arraz i umezgun n tmazight\nDeg wussan n Tfaska taγelnawt (festival national) tis setta n umezgun amaziγ ay teεzem tiddukla-a ad d-tesnulfu arraz-a. Seg wasmi ay d-tennulfa tiddukla-a ara tqeddec akk-n ad d-yeflali yedles amaziγ u ad nnernin wuẓwiren yebdan tikli-nsen deg wenrar-a. Maca, uqbel kulci, tiddukla-a tga leqdic d ameqran akk-n ad yaf yedles amaziγ amkan-is deg wenrar n yedles ameṛṛuki, yerna twet akk-n ad yettusteεṛef s yedles amaziγ u ad yettwaḥseb d idles i yiman-is, s ccan-is, u ad yettuqader akk-n yella. D acu kan, ccγel am wa yeḥwaj assekcem n yiles amaziγ seg ussileγ (formation) n yikataren (cadres) imi d ay-a kan ara yejjen ayt yedles amaziγ ad sseddun imenzayen-nsen (principes) akk-n yessefk.\nAy-n yejjan daγen tiddukla-a ad d-tesnulfu arraz-a netta d lebγi-ines akk-n ad tesseddu iles amaziγ, yerna iles-a d ttawil yesεan azal akk-n ad ssiwḍen yes-s i medden ay-n yessefken ad t-ẓren neγ ad t-lemden. Maca, wid ay d-yesnulfan arraz-a mmugren-d yiwen wugur, wten akk-n ad t-kksen seg webrid-nsen akk-n ad kemmlen leqdic-nsen u ad ssiwḍen s iswi (but). Ugur-a netta d assetrer (modernisation) n yiles amaziγ, imi iles-a yessefk ad yernnerni u ad yeddu ed tallit n wass-a akk-n ur isebbek ara kan deg way-n yellan d aqbur u ad yesbek id-s yedles. Yuγ lḥal, lemmer ad yeqqim yedles d ukrif, ur itteddu γer sdat, ad yeqqel d win yesserwalen medden, urd win ay ten-id-ijebbden.\nLeεtab ay tεetteb tiddukla-a γef yedles amaziγ yeqqel yewwi-d lfayda. Asselmed n tmaziγt yesskanay-d ay-a yerna ass-a, iles amaziγ la tteqqlen γer-s ula d Imaziγen-nni ay t-yejjan acḥal ur la t-ssawalen. Dγa la nettwali yebda la d-itteqqel laman akk d zzux d lfeṛḥ s tneṣ̣lit γer medden, yili zik llan la ttxemmimen idles amaziγ ur yenfiε i wacemma yerna ur yuklal ad as-nefk azal u ad neqdec fell-as. Taγawsa niḍen ay d-yesskanayen amek ay tessaweḍ tiddukla-a γer yeswi-s (but) netta d tuffγa n waṭas n yisura, iklipen, tizlatin akk ed tmezgunin (pièces de théâtre) s yiles amaziγ, yerna simal la rennun tteffγen-d wiyaḍ.\nAss-a, tiddukla-a tuweḍ alama ara tetteg tifaskiwin (festivals). Gar tid ay d-tga, nezmer ad d-nebder Tafaska n usaru amaziγ (taẓrigt [édition] tis snat), Tafaska n umezgun amaziγ (taẓrigt tis setta), Tafaska n umezgun n wegrud amaziγ (taẓrigt tis 3), Tafaska n tẓuryin timaziγin (taẓrigt tis snat), Tafsut n Yimaziγen n Rbaṭ (taẓrigt tis 3), war ma nettu assuffeγ n 41 n yedlisen γef yedles akk ed tnettit (identité) tamaziγt.\nArraz-a ay d-tesnulfa Tiddukla tameṛṛukit n unadi akk d wembaddel adelsan (tagzimt [section] n Agadir) gan-t-id i lmend n wesnerni n umezgun amaziγ, u yennulfa-d deg wussan-nni n Tfaska tis setta n umezgun amaziγ ay d-yellan gar 28 Yunyu d umenzu n Yunyuz 2007. Iswi-ines (but) netta d aεiwen n yelmeẓyen yebdan tikli-nsen deg umezgun amaziγ akk-n ad d-banen u ad ttwassnen ladγa imi ay llan aṭas n yelmeẓyen yettgen amezgun maca ur la d-ttbanen ara. Akk-n ad ten-εiwnen, tiddukla-a teγra-d i tmanya n trebbaε yettgen amezgun, usant-d seg temdinin yemgerraden n Tgelda (Royaume), gar-asent Lḥusima, Inezgan, Rbaṭ, Agadir, Naḍur, Ayt Mellal akk ed Xmisat.\nI wesmekti, ttunefken warrazen i yinuẓar (ifennanen) ay iẓewren deg leṣ̣naf yemgerraden (yemxallafen) n tẓuri (art) : yettunefk warraz n weḍris amalay (meilleur texte), arraz n turart tuntit (interprétation féminine) tamalayt, asseḍru (réalisation) tamalayt, tasinugṛafit (scénographie) tamalayt akk ed warraz n unadi amalay akk deg tẓuri n umezgun. Ma d win ara yawyen arraz n yedles amaziγ i lmend n umezgun (u d win ara yettunefken i lmend n tfaska taγelnawt n umezgun amaziγ), ur t-nettissin ara alama d ayyur-a n Tubeṛ. Tiddukla tameṛṛukit n unadi ed wembaddel ad d-tefren win ara t-yawyen u ad as-t-tefk s lfeṛḥ d ameqran.\nTaγbalut (source) : http://www.tamazight.biz/article888.html


Q=3	C=0	SS=0	LS=3	PS=0	DC=0	LC=0	SD=0	BS=1	G0=59	G1=34	G2=9	DLID=ber_Latn	BODY=Icewwiqen ttawint tlawin ɣef yimerḥum (lmegget) - La Dépêche de Kabylie\nAccueil Tamazight Icewwiqen ttawint tlawin ɣef yimerḥum (lmegget)\nD lecfer n wallen i ibeɛden ɣef lmut. Lmut tɛuss bab-is yal ass, d ameqqran neɣ d ameẓyan, d argaz neɣ d tameṭṭut. Lmut ur tferren ara, tettawi ameqqran, tettawi amecṭuḥ, tettawi wid lɛali, tettawi wid yeffɣen i ubrid. Akken yebɣu yili d amuḍin neɣ s tezmert-is, win iwumi d-yewweḍ wass-is, ad d-tas ad t-tawi. Nekni nettalas-as lqut, netta yettalas-aɣ lmut. Ulac win izemren ad yerwel fell-as, d ṭṭlaba n ddunit. Anda ma tebɣuḍ tiliḍ, ad ak-in-taweḍ. Xas ma tesɛiḍ idrimen, ur tezmireḍ ara ad tt-taɣeḍ, neɣ ad tefkeḍ tijɛal, akken ur ak-tettawi ara. Ur tezmired ara ad trewwleḍ fell-as ma yella tesɣam-ak-d. Ili-k d ameṛkanti, d asaɛi neɣ d igellil, nettat d mm lḥeqq : yiwen ubrid kan ay tessen, abrid-is d abrid n lḥeqq.\nLmut d abrid ur nexli. Aṭas ur nettḥulfu s lmut, nwan-tt d awal kan, alarmi d asmi ara ten-id-taweḍ s axxam i ttḥulfun yis-s. Aṭas ur nettamen ara belli yiwwas ad mten, acku sɛan cci, sɛan tazmert. Asmi ara d-testeqsi fell-asen, ur ttamnen. Aṭas i yewwḍen i lmut, ur mmuten ara, xas ma ad t-yeɣṣeb waṭan, yiwwas kan yeḥla, dayen yekker, tselfas kan lmut, tkemmel abrid-is, tewwi wiyad di tikli-s. Aṭas n yimdanen ur numin ara belli mmuten.\nLmut yesrusuy-d lɣiḍ ɣef yimdanen merra. Lmut tuɛer, yella deg wawal «Lḥif i tekkes, tuɛer kan lmut». Lmut mi ara d-terzu s axxam n walbaɛḍ, lɣaci n tuddar ttbaddaden s idis n uxxam n umerḥum akken At wexxam, ur ttḥulfun ara s yilem i d-yeǧǧa uɛeggal-nni tewwi lmut.\nTuget n lɣaci akken kan ara slen s lmut n umezdaɣ n taddart, ttṛuḥun ɣer uxxam n umeṛḥum ttɣimin dinna ass kamel, iḍ kamel. Lɣaci ttheggin ayen akk ilaqen, akken ad ɛawzen ɣef umerḥum iḍ-nni. Wiyaḍ, seddaw laɛnaya n ṭṭamen n wedrum n umeṛḥum-nni, ssawaḍen isalli n temḍelt ɣer tuddar i ten-iqerben, iwasila akked twelliyin n umerḥum anda ma llan. Wiyaḍ ttheggin trisiti di lḥara n wexxam n umerḥum akken ad tili tafat deg yiḍ-nni. Wiyaḍ ttawin iṭaburiyen ɣef wi ara qqimen lɣaci, wiyaḍ ttɛassan deg webrid ttmagaren iberraniyen d-yettasen ad ẓuren…\nD anebdu neɣ d tagrest, d asemmiḍ neɣ d aɣamac, d ageffur neɣ d iṭij, xas ma d adfel lɣaci ur ttakken ara afus ɣef umerḥum. Ddakalen akken ad tifsus taɛkemt ɣef imawlan-is. Yal taddart amek xeddmen. Xas ma llsas n tuddsa-agi ur d-yeqqim ara deg waṭas n tuddar n tmurt n Leqbayel, maca llant tamiwin deg i mazal ṭṭfen deg tuddsa n temḍelt. Akken imezdaɣ n taddart merra ad ilin deg yiwen webrid, ulac igellil neɣ amerkanti, ulac aberkan neɣ amellal, imdanen merra yiwen n uẓekka-nsen.\nDeg uḍris-agi, bɣiɣ ad mmeslayeɣ ɣef lɛerc n at-Yeǧǧer s umata, imi tuddar-is mazal ṭṭfent deg tuddsa n temḍelt. Di tuget n tuddar, mi ara tili temḍelt, imezdaɣ beṭṭun leḥzen-nsen akked twacult n umerḥum. ṭṭamen n wedrum, seddaw leɛnaya n tesqamut n taddart, yeggar-d iman-is, yettili s idis n wexxam n umerḥum deg wayen akk i uḥwaǧen, d wayen akk ilaqen i umerḥum. Anda yebɣu yemmet umezdaɣ n yal taddart yettili, yettili alarma ssawḍen-t-id ɣer taddart. Ama di ssbiṭar, ama di tmurt n Fransa neɣ timura n yinig sumata.\nDi tmurt n Fransa, imezdaɣ n lɛerc n at-Yeǧǧar ddukklen, sɛan tasqamut am wakken di taddart ay ttidiren. D nutni i d-yettḍebbiren ɣef temsalt n umerḥum ma yella ɣur-sen, xeddmen-as lekwaɣeḍ akked d wayen akk i t-ialqen alarma ceggɛen-t-id ɣer tmurt, ɣer taddart-is.\nTulawin di yal taddart mi slant s yisali n umerḥum, ttṛuḥunt ttcewwiqent fell-as, tuget deg-sent d timɣarin, ttcewwiqent alarma iṛuḥ ad d-yeɣli ṭṭlam. Syinna akin ad ǧǧent nnuba i yergazen. Tulawin ttcewwiqent deg uzal, irgazen deg yiḍ. Mi tewweḍ d 22 : 00, ixuniyen ad zzin i umerḥum ad bdun acewweq fell-as. Mi cewwqen tasaɛet neɣ snat ad ḥebsen ad steɛfun, wa ad isew aman, wa d latay, wa d afenǧal n lqehwa…. Akken alarma qrib ad yali wass. Ssyinna ad d-uɣalent tlawin d nnuba-nsent, ad ṭṭfent amkan n yergazen s ucewweq, alarma qrib ad t-awin ar tmeqbert.\nYal taddar, tesɛa tarbaɛt i yeqqazen aẓekka, zgan llan. Mi slan s lmut n walbeɛḍ, ẓran iman-nsen, fiḥel ma yenna-yasen bab n wexxam, neɣ ṭṭamen, ssnen iman-nsen n waygar-asen, win ulac wayeḍ yella. Uqbel ad teflali tafat, nutni wwḍen timeqbert, bdan taɣuzi, ssya ar d-kkren akk lɣaci yettewjad uẓekka. Llan wid i tessun alim i uẓekka, llan wiyaḍ tessun tasselt, wid d-yettawin tasselt daɣen zgan, sɛan-tt d aɣbel, d nutni i tt-id yettawin ass n temḍelt, werǧin ttun aggay-ines.\nTamḍelt tettili azekka-nni n lmut n umerḥum. Tasqamut n taddart txeddem anejmuɛ tanzayt n wass ɣef 7 : 00 deg wussan n unebdu, ɣef 8 : 00 deg wussan n tegrest. Imezdaɣ akk n taddat ttekkaren-d akken ad nnejmaɛen am nutni am yimezdaɣ merra, ulac aɛeggal ur nettqadar ara anejmuɛ-agi. Ulac win ara yesmeɛẓgen i tiɣri d-teggar tesqamut n taddart, ulac win izemren ad yerẓ isuḍaf tesbed taddart i lmend n waya. Yal anejmuɛ, tasqamut n taddart tessawal-d akk i yismawen n yimezdaɣ akken kecmen tajmaɛt. Win ur d-nerri ara ɣef yisem-is, neɣ win yettun iman-is deg wussu, yettwalas, mi d-yelḥeq s anejmuɛ, ad yerju ad alsen i yisem-is ad iṛuḥ ad yefk 50 idinaren. Win ur neḥdir ara i unejmuɛ s wadda, daɣen yettwalas, yewwi-d fell-as ad yefk 200 idinaren.\nYettili-d waya akken imezdaɣ ad ɛedlen. Wid yesɛan tiḥuna, ttemdalen-tent alarma yemḍel umerḥum. Lɣaci mazal tafrit deg wallaɣ-nsen, mazal aẓar n telsawit deg ulawen-nsen.\nYettili-ak neɣ ur ak-yettili ara, imezdaɣ akk teɛna-ten temsalt n temḍelt, acku ass-a fell-i, azekka fell-ak. Tamḍelt tettili-d ɣef 11 : 30. Mi iberreḥ ccix n lǧamaɛ : « Ad awin amerḥum s amkan-is », dɣa lɣaci akk ad mlilen deg wexxam n umerḥum, ssyinna ad awin abrid-nsen ɣer tmeqbert, anda ara afen aẓekka ihegga.\nDeg webrid ar tmeqbert, ixuniyen-nni ttcewwiqen fell-as, tarbaɛt sdat, tayeḍ sdeffir, ayen d-nnan imezwura, a s-d-alsen ineggura. D icewwiqen yettciṭṭiwen tafekka n wemdan.\nDi tmeqbert, mi ẓẓullen ɣef umerḥum d abrid ar ddaw tmurt. Wid-nni iɣazzen aẓekka ttilin dinna, d nutni i t-ibennun s tallelt n lɣaci iḥeḍren dinna, wa iɛeǧǧen, wa yettak ayen uḥwaǧen ibennayen-nni, wiyaḍ ttarran akal i uẓekka, tekksen akal d-yettagaren dinna, ttaǧǧan amkan d azeddgan. Mi tekfa temḍelt, yal wa ad yeɛnu ccɣel-is.\nLǧiran akked iwasila n twacult n umerḥum ttuɣalen s axxam-is i wazal n tlata wussan. Alarma d ass n tuddza uẓekka n umerḥum-nni. Lǧiran ttawin-as-d i twacult-nni imekli akked imensi i wazal n tlata wussan, rnu ttɛawazen alarma d azgen n yiḍ d yemwansa i twacult n umerḥum.\nAss wis telta, tafejrit, tawacult n umerḥum, irgazen, tulawin akked igerdan, ttruḥun ɣer tmeqbert akken ad ddzen aẓekka. Llan lɣaci n taddart i iteddun, ṭṭaqa deg-sen d tulawin. Di tuddza uẓekka, yal wa d acu yettawi, llan kra ttawin lgaṭu, ttmer, ččina… ferqen-tt i lɣaci yeddan. Ttačaren tabuqalt n waman srusuyen-tt ɣef uẓekka n umerḥum, zzuzuren nneɛma d yirden ɣef uẓekka.\nTtɣiman dinna azal n uzgen n ssaɛa, uqbel ad yeflali yiṭij ttuɣalen-d. ttuɣalen-d, yal wa ad yennejmaɛ s axxam-is, akken alarmi d ass n rebɛin n wussan ara ad mlilen. Tawacult n umerḥun txeddem lweɛda n seksu d lḥemmeẓ akked lbaṭaṭa d zrudiya, tessufuɣ-itt ɣer wegni n taddart ad tt-ččen lɣaci.\nS umata akka i d-tettili temḍelt gar imezdaɣ n lɛerc n at Yeǧǧer. Xedmen lecɣel n taddart s tɛerfit, s tegmat. Ttbeddaden am yiwen di tegnit n ddiq, ulac win yettaǧǧan wayeḍ, zedɣen tuddar-nsen, ttḥebbiren am wakken ttḥebbiren deg yixxamen-nsen.\nkra n yicewwiqen ttawint tlawin ɣef yimerḥum\nAy axxam-iw ameɛzuz\nWin iwalan ssuq\nCubaɣ-as i wakal-is\nAm lfeṭṭa deg usenduq\nQqimet a tarwa beslama\nTura yeḥḍer-d faruq\nWin iwalan leswaq\nAm lfeṭṭa deg yiḍwaq\nTeḥḍer-d teswaɛt n lefraq\nA timeqbert ukermus\nA tin i yi-igezmen afus\nLmut n win ɛzizen\nTeǧǧa-d afud-iw yessus\nA timeqbert n WEGNI\nA tin i yi-igezmen iri\nLmut n yelli taɛzizt\nTeǧǧa-d afud-iw yeɣli\nA win iruḥen d larebɛa\nAd yekkes ccahed iwala\nAd iẓer win ɛzizen\nAd iẓer ma werɛad yerka\nA wi ruḥen deg wass lexmis\nAd yekkes ccahed i yixef-is\nAmek i teḍra d weksum-is\nKerheɣ lexbar i d-yusan\nLǧemɛa lewhi n ṣṣbeḥ\nYeɣli-d ddihcan fell-i\nIẓri-w am lehwa iserreḥ\nCeggɛet akk i leḥbab-iw\nMa ruḥen-d ad nemsamaḥ\nLǧemɛa lewhi n ṭṭhur\nIẓri-w yeɣleb acercur\nMa ruḥen-d nebɣa ad nemẓur\nDekkreɣ-k a llah s nneyya\nAlarma idub weksum-iw\nYewweḍ-d lmut ad mmteɣ\nSumḥeɣ a kra ẓrant wallen-iw\nAlarma duben yeɣsan\nSumḥeɣ a kra d iyi-yeẓran\nAy axxam seddaw n lqaɛa\nA win i ak-yerran tigejdit\nAd ak-iseqqef s tmedlin\nUla ansi tɛedda tiqqit\nMačči d aẓekka i nugad\nD ayen nexdem ɣef ddunit\nAy axxam seddaw tmurt\nA win i ak-yerran tigejda\nUla ansi tɛedda lehwa\nD ayen nexdem ɣef ddenya\nDdura kkiɣ timeqbert\nAla ttwaḥideɣ Rebbi\nUfiɣ qqazen aẓekka\nD ajdid ur as-gin lemri\nYezdeɣ-it wul ur yebɣi\nAla ttwaḥideɣ axellaq\nUfiɣ aẓekka d ajdid\nBnan-t ur as-gin ṭṭaq\nYezdeɣ-it wul ur ixaq\nHataya lmut hataya\nГef wejgu i d-iɛelleq\nA yemma iɛuss-iyi-d\nRruḥ-iw ad at-yecleq\nAxxam yeččur d lɣaci\nUr yezmir yiwen ad iyi-yeɛteq\nHataya yedduri-d rref\nRruḥ-iw ad a t-yeccelqef\nUr yezmir yiwen ad iyi-yeṭṭef\nAd mmteɣ ad iyi-yawin\nAd iyi-ssersen sdat leṣfuf\nAd iyi-meḍlen ad d-uɣalen\nAd iyi-ǧǧen dinna i lxuf\nA lmalayek tiɛzizin\nWansemt win n-yusan d anerzuf\nAd iyi-ssersen sdat limam\nAd iyi-ǧǧen dinna i ṭṭlam\nWansemt inebgi i n-yusan\nUlac lwexda am wassenni\nImi i yi-refden ɣef nnɛac\nLḥut deg lebḥer yussaḥ\nLexwan yerkeb-iten rrɛac\nTerwiḥt ad tt-refden lmalayek\nAksum d nnṣib n ibeɛɛac\nUla lwexda am wassenni\nImi i yi-refden ad iyi-awin\nṬṭelba ǧǧan tilwiḥin\nTarwiḥt ad tt-refden lmalayek\nAksum d nnṣib n twekwin\nI wass n nnuba-w n lmut\nTarbeɛt teɣɣaz s leḥmeq\nTayeḍ tɛeǧǧen takurt\nTaẓallit n ṭṭhur ad nruḥ\nBqaɛlaxir a tamurt\nI wass n nnuba-w n weḍlaq\nTarbeɛt tɛeǧǧen takurt\nTayeḍ teɣɣaz s leḥmeq\nA leḥbab yusa-d lefraq\nBqaɛlaxir a leḥbab\nNekni d abrid tura ad nruḥ\nƔer wexxam seddaw tmurt\nUr tesɛi tawwurt wala lluḥ\nUr nettɛawad timeẓra\nAla win yurgan rruḥ\nNekni d abrid ad nefreq\nUr telli tewwurt wala ṭṭaq\nAla win yurgan ma ixaq\nAm uferruǧ ɣer tala\nYewwet uṣeggad s uxatel\nDi lmut n win ɛzizen\nNekk rrẓeɣ di lemfaṣel\nYettru wul ḥedd ur t-yewwit\nAmzun iɛedda fell-as lbaṭel\nTukkist deg wadlis IZLAN N TLAWIN, d-yeffɣen di teẓrigin n RICHA -Elsam deg useggas n 2017.\nAsebter 149 alarma d 159\nTawlaft n wadlis :\nJe vous invite d’abonner à ma Chaine youtube :\nBeaucoup d’audio à écouter en #Kabyle_Tamaziɣt :\n#Isefra_de_mes_livres & #des_poèmes_inédits (#Si_Mohend_ou_Mḥend – #Ccix_muḥend_u_lḥusin\n#Extrait_de_mes_livres (#Tiyersi_2013,#Timsirin_n_ddunit_2014, #Asadel_2015, #Anza_2016, #Izlan_n_tlawin_2017, #Iziran_n_temẓi_2019, #Izir_deg_irebbi_n_teẓgi_2020.\n#Autres_textes (#Muḥya, #icennayen_d_imedyazen)\nArticle précédent‘’Tidderwect n Wat Uẓeffun, d taẓuri anda-nniḍen’’\nArticle suivantTimlilit n snat n tsutwin


Q=3	C=0	SS=0	LS=0	PS=0	DC=0	LC=3	SD=0	BS=0	G0=19	G1=14	G2=9	DLID=ber_Latn	BODY=Asmekti n Ccix Aheddad\nAsmekti n Ccix Aḥeddad deg Sedduq\nDeg wussan-nni n wesmekti, taγiwant (commune) n Sedduq akk d tiddukliwin gant timzikkniyin (expositions) d yemzazwaren (concours). Nnig way-a, aseggas-a ara ifak ahat lemqam-nni ay as-bnan i Ccix Aḥeddad, d amkan wuγur ara d-awin iγsan-is akk-n ad yettwamḍel deg wakal n taddart-is. Lemqam-a yuzga-d deg wemkan umi qqaren Amdun n Sedduq, d amkan anda ay d-yessegrew (yesnejmeε-d) Ccix Aḥeddad imezdaγen n tama-nni akk-n ad asen-yini ad bdun imenγi d Yefṛensisen.\nDaγen, aseggas-a, akk-n ad as-rren tajmilt i Ccix Aḥeddad, tessuffeγ-d diγ lbusṭa yiwen n weγḍem (ttamber) s tugna (tteṣ̣wira) n Ccix Aḥeddad. Aγḍem-a amaynut yebda la yettnuzu deg lbusṭa n Sedduq deg wass n 8 Yebrir iεeddan, yernu ad yenz deg wakk lbusṭat n tmurt n Ldzayer.\nAsmi ay yebda Ccix Aḥeddad imenγi akk d Yefṛensisen yella yagi d amγar ameqran. Γef leḥsab n yiwen seg warraw n warraw-is, Si Ahmed Belhaddad, yettekkan deg wussan-a n wesmekti, Ccix Aḥeddad (isem-is Muḥend Ameẓyan) ilul-d deg tizi n 1790 deg taddart n Sedduq n Ufella.\nDeg tmeεmeṛt ay d-yessebded baba-s ay yelmed Ccix Aḥeddad Leqran, sakk-in yedda γer zzawya n Cectula (Chechtoula) deg Wayt Σebdeṛṛeḥman, anda ay yeγra ṭṭariqa taṛeḥmanit. Zzawya-nni yella yeṭṭef-itt Ccix Σli ben Σisa, win ay d-ixelfen ccix Ben Σebdeṛṛeḥman, baba-s n ṭṭariqa taṛeḥmanit. Ccix Aḥeddad yella d anelmad yelhan, dγa seg wakk-n yeεjeb imezdaγen n taddart-nni, ssuttren ad yili d netta ay d ccix n tmesgida-nsen (ljameε). Sakk-in, deg 1857, yeqqel Ccix Aḥeddad d netta ay d ccix n ṭṭariqa taṛeḥmanit.\nDeg 1871, asmi ay tebγa Fṛansa ad tefk leḥkem n Ldzayer i yinehrasen (colons) u ad ternu ad tekkes ugar n wakal i Yidzayriyen, Ccix Lmeqrani (yellan d lbacaγa n Mejjana, deg Lbuṛj Buεṛiṛij), yessker-d ṭṭrad d Yefṛensisen u ddan-d id-s akk leεṛac n tama-nni. Sakk-in, yessaweḍ Ccix Lmeqrani ad iqenneε Ccix Aḥeddad akk-n ad yettekki deg tnekra-a. Asmi ay yeqbel Ccix Aḥeddad, deg ssuq n Sedduq n yimir-n, deg wemkan umi qqaren Amdun n Sedduq, yenna-asen i yimezdaγen n tama-nni : ”Ma yebγa Ṛebbi, ad nḍegger Iṛumyen γer lebḥeṛ akk-n ḍeggreγ aεekkaz-agi », dγa iḍegger aεekkaz-is γer tmurt.\nYessaweḍ Ccix Aḥeddad ad d-yessebded igen (armée) n wazal n 20.000 n yergazen, yernu d arraw-is deg sin, Mḥend d Σaziz, ay yessers d imḍebbren γef yigen-a. Ay-a yerna-d afud ameqran i tnekra ay d-yessker Ccix Lmeqrani. S way-a, tanekra-a (révolte) tessaweḍ ad taγ aṭas n tmiwa deg ccerq akk d tlemmast n Ldzayer yernu ttekkan deg-s azal n 250 n leεṛac u fkan-as ixeṣ̣ṣ̣aren imeqran i Fṛansa.\nD acu kan, deg wass n 5 Magu, yettwanγa Ccix Lmeqrani deg Oued Souflat (qrib γer Σin Bessam, deg Tubiret). Imir-n, bdan la d-ttbanen wuguren gar wid yettekkan deg tnekra-a (révolte), ladγa gar Σaziz, memmi-s n Ccix Aḥeddad akk d Bumezrag, gma-s n Ccix Lmeqrani. Nnig way-a, yekker daγen yimenγi gar yemrabḍen n ṭṭariqa taṛeḥmanit deg Tmurt n Leqbayel, d ay-n ay yejjan iγallen-nni ay d-yessegrew (ay d-yejmeε) Ccix Aḥeddad ur ttkemmilen ara imenγi d Bumezrag.\nDeg wass n 13 Yulyuz 1871, Ifṛensisen ṭṭfen Ccix Aḥeddad, uwyen-t γer Lbuṛj n Musa (anda yella usalay [musée] n Bgayet ass-a), ḥebsen-t dinna, sakk-in uwyen-t γer Qsenṭina, anda ay t-cuṛεen u ḥekmen-as xemsa n yiseggasen n lḥebs. Ccix Aḥeddad yettwaḥbes deg lḥebs n Lqudyat (El Koudiat) deg Qsenṭina. Yerna kan sin n yiseggasen, sakk-in yemmut. Yella yesεa 83 n yiseggasen deg leεmeṛ-is. Ma d arraw-is, nfan-ten Yefṛensisen γer Kalidunya Tamaynut, akk-n nfan aṭas seg wid ay d-yekkren mgal-nsen.\nUqbel ma yemmut, Ccix Aḥeddad iweṣ̣ṣ̣a ad yettwamḍel deg Sedduq n Ufella, anda ay d-ilul, d acu kan, seg wakk-n ggten (ṭṭuqqten) wid ay t-iḥemmlen deg Qsenṭina, meḍlen-t deg temdint-a. Deg 2007, yessutter Si Ahmed Belhaddad d tγiwant (commune) n Sedduq seg tγiwant n Qsenṭina akk-n ad d-awyen iγsan n Ccix Aḥeddad γer taddart-is u ad yesteεfu deg-s, akk-n d-iweṣ̣ṣ̣a.\nSγur Omar Mouffok\nTiγbula : iγmisen La Dépêche de Kabylie, El Watan.